sagorsarker/bangla-wikipedia huggingface dataset:
বাংলাদেশ–বুলগেরিয়া সম্পর্ক

কৃষিক্ষেত্র, প্রযুক্তি ও সাংস্কৃতিক কার্যক্রম দু'দেশের মধ্যে দ্বিপাক্ষিক সহযোগিতার অগ্রগতির সব সম্ভাব্য উপায়। ২০১৪ সালে বাংলাদেশ ও বুলগেরিয়া পারস্পরিক সহযোগিতার ক্ষেত্রে দু'দেশের সরকারের মধ্যে নিয়মিত আলোচনা করার জন্য পররাষ্ট্র অফিস পরামর্শের উপর একটি সমঝোতা স্বাক্ষর করেছে। 
বাংলাদেশ ও বুলগেরিয়া দুটি অঞ্চলের মধ্যে দ্বিপাক্ষিক অর্থনৈতিক কার্যক্রম সম্প্রসারণের জন্য পারস্পরিক আগ্রহ দেখিয়েছে এবং এ লক্ষ্যে কাজ করে যাচ্ছে। বাংলাদেশী তৈরি পোশাক, চামড়া ও পাটজাত পণ্য, সিরামিক এবং ওষুধগুলি বুলগেরিয়ান বাজারে বিশাল সম্ভাবনা হিসাবে চিহ্নিত করা হয়েছে। এছাড়াও তৈরি পোশাক, টেক্সটাইল, শক্তি, পেট্রোলিয়াম, চামড়া, সিরামিক, ফার্মাসিউটিক্যালস এবং এগ্রো-প্রসেসিং শিল্পকে সম্ভাব্য ক্ষেত্র হিসাবে চিহ্নিত করা হয়েছে যেখানে বুলগেরীয় উদ্যোক্তারা বিনিয়োগ করতে পারে।
রাজশাহী উন্নয়ন কর্তৃপক্ষ

রাজশাহী উন্নয়ন কর্তৃপক্ষ ("আরডিএ") বাংলাদেশের গণপূর্ত মন্ত্রণালয়ের অধীনে একটি সরকারি সংস্থা যা রাজশাহীর উন্নয়ন প্রকল্পসমূহের পরিকল্পনা ও বাস্তবায়ন করে থাকে।
১৭৭২ সালে জেলা হিসেবে প্রতিষ্ঠিত রাজশাহী ১৮৭৬ সালে একটি শহরে পরিণত হয়। ১৮৭৬ সালে রাজশাহী পৌরসভা প্রতিষ্ঠিত হয়। সময়ের চাহিদা মেটাতে এই শহরে মেডিকেল কলেজ, বিশ্ববিদ্যালয়, প্রকৌশল বিশ্ববিদ্যালয়, রেডিও সেন্টার, বিমানবন্দর এবং আরও অনেক গুরুত্বপূর্ণ জিনিস প্রতিষ্ঠা করা হয়। এতে, বিভিন্নভাবে শহরের গুরুত্ব বৃদ্ধি পায় এবং শহরটি অপরিকল্পিতভাবে বৃদ্ধি পেতে থাকে। পরিকল্পিত ও টেকসই উপায়ে নগরের বিকাশ ও উন্নয়ন নিশ্চিত করতে ১৯৭৬ সালের অক্টোবরে এক অধ্যাদেশের মাধ্যমে রাজশাহী নগর উন্নয়ন কর্তৃপক্ষ প্রতিষ্ঠিত হয়। ২০১৫ সালে রাজশাহী নগর উন্নয়ন কর্তৃপক্ষ ২০ বছরের জন্য বৃহৎ পরিকল্পনা প্রকাশ করে। ২০১৯ সালে, রাজশাহী উন্নয়ন কর্তৃপক্ষ ১০১ বিলিয়ন টাকার বাজেটসহ ১১টি উন্নয়ন প্রকল্পের ঘোষণা দেয়।
বেহালা বাজার মেট্রো স্টেশন

বেহালা বাজার মেট্রো স্টেশন হল ভারতের কলকাতার দক্ষিণাঞ্চলের বেহালা এলাকায় কলকাতা মেট্রোর লাইন ৩-এর একটি স্টেশন। স্টেশনটি যে এলাকাতে সেই এলাকার নামে এই স্টেশনটির নামকরণ করা হয়। স্টেশনটি উত্তোলিত ভাবে ডায়মন্ড হারবার রোডের উপরে অবস্থিত।
এই স্টেশনটি বেহালা বাজার এলাকাতে অবস্থিত। স্টেশনের ভৌগোলিক অবস্থান হল । স্টেশনটির পূর্ববর্তী স্টেশন হল ১.৩৩ কিলোমিটার দূরে অবস্থিত বেহালা চৌরাস্তা মেট্রো স্টেশন এবং পরবর্তী স্টেশন হল ১.০৪ কিলোমিটার দূরে অবস্থিত তারাতলা মেট্রো স্টেশন।
২০১০-২০১১ অর্থবর্ষের রেল বাজেটে কলকাতা মেট্রো লাইন ৩ এর অনুমোদিত হয় এবং নির্মাণের কাজের জন্য ২,৬৫১৯ কোটি টাকা মঞ্জুর করা হয়। ২০১১ সালের অক্টোবর মাসে এনভিআরএল স্টেশন'সহ জোকা মেট্রো স্টেশন থেকে এসপ্ল্যানেড মেট্রো স্টেশন পর্যন্ত মেট্রো করিডোর নির্মাণের দরপত্র পায়।
কলকাতা মেট্রোর লাইন ৩-এর অন্তর্গত বেহালা বাজার মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত। স্টেশনটি ২০০ মিটার দীর্ঘ এবং ২৫ মিটার চওড়া।
স্টেশনটি অত্যাধুনিক প্রযুক্তি'সহ নির্মিত হচ্ছে। স্টেশনে প্রবেশ ও প্রস্থানের জন্য ৪ টি প্রবেশ পথ ও প্রস্থান পথ রয়েছে। স্টেশনের দ্বিতীয় স্তরে টিকিট সংগ্রহ কেন্দ্র, টিকিট পরীক্ষার জন্য টিকিট পরীক্ষক যন্ত্র রয়েছে। যাত্রীদের সুবিধার জন্য চলন্ত সিঁড়ি রয়েছে স্টেশনটিতে। এছাড়া স্টেশনে পানীয় জল ও শৌচালয়ের ব্যবস্থা রয়েছে।
কলকাতা মেট্রোর অন্য স্টেশন ও লাইনগুলির মত এই স্টেশনে তৃতীয় রেলপথ দ্বারা ৭৫০ ভোল্টের ডি. সি. বিদ্যুৎ ব্যবস্থা ব্যবহার করা হবে ট্রেন পরিচালনার জন্য।
যোগাযোগ ভিত্তিক ট্রেন নিয়ন্ত্রণ সংকেত ব্যবস্থা দ্বারা এই স্টেশনে ও রেলপথে ট্রেনের চলাচল পরিচালনা করা হবে। এই সংকেত ব্যবস্থার দ্বারা খুবি ৯০ সেকেন্ড অন্তঃর ট্রেন পরিচালনা করা যাবে।
কলকাতা মেট্রো রেলওয়ে ঘোষণা করেছে এই স্টেশন থেকে রেল পরিষেবা ২০২১ সালে শুরু হবে।
দোপেঁয়াজা

দোপেঁয়াজা () অর্থ "দুটি পেঁয়াজ" হচ্ছে ইরান ও দক্ষিণ এশিয়ায় প্রচলিত দুটি ভিন্ন ধরনের খাবার। এটা প্রস্তুত করতে প্রচুর পেয়াজ ব্যবহার করা হয়। মশলা দিয়ে তরকারি হিসেবে রান্না করা হয়। রান্নায় দুটো ভাগে পেঁয়াজ যোগ করা হয় বলে এর নাম দোপেঁয়াজা। খাবারটিতে সাধারনত মাংস (গরু, মুরগী, ছাগল, ভেড়া) কিংবা চিংড়ি ব্যবহার করা হয়। এটা সবজি দিয়ে নিরামিষ পদ হিসেবে রান্না করা হয়। বাংলাদেশে দোপেঁয়াজা তৈরিতে গরুর কলিজা ব্যবহার করা হয়।
কিংবদন্তি অনুসারে মুঘল সম্রাট আকবরের সভাসদ মোল্লা দো পেঁয়াজা একবার ভুল করে একটি খাবারে প্রচুর পরিমাণে পেঁয়াজ যোগ করে ফেলেন। পরবর্তীতে খাবারটি বাংলাদেশ, ভারতের হায়দরাবাদ, পাকিস্তান সহ পৃথিবীর অনেক দেশে মুঘল হায়দরাবাদী রন্ধনশৈলী হিসেবে পরিচিতি পায়।
বাংলাদেশে দোপেঁয়াজা তৈরিতে সাধারণত গরুর কলিজা ব্যবহৃত হয়। অনেক সময় মাংস ছোট করে টুকরো করে দোপেঁয়াজা রান্না করা হয়। ঈদের সময় বিশেষ করে ঈদ উল আযহায় মুসলিম পরিবারে দোপেঁয়াজা তৈরির রীতি আছে। ছোট মাছের দোঁপেয়াজাও তৈরি করা হয়ে থাকে।
দোপেঁয়াজা শিরাজের ঐতিহ্যবাহী একটি খাবার। এটা গরু/ভেড়ার মাংসের টুকরো অথবা মাংসের কিমা দিয়ে, মুরগী, চিংড়ি, আলু এবং পর্যাপ্ত পেঁয়াজ দিয়ে তৈরি করা হয়ে থাকে।
অন্যান্য হায়দরাবাদী খাবারের মতো দোপেঁয়াজা তৈরিতেও একটি টক উপাদান যোগ করা হয়। অধিকাংশ সময় কাঁচা আম ব্যবহার করা হয়। লেবুর রসও ব্যবহার করা হয়।
গিতানাস নউসেদা

গিতানাস নউসেদা (জন্ম ১৯শে মে ১৯৬৪) উত্তর-পূর্ব ইউরোপের রাষ্ট্র লিথুয়ানিয়ার রাজনীতিবিদ ও বর্তমান রাষ্ট্রপতি। তিনি ১২ই জুলাই ২০১৯ থেকে লিথুয়ানিয়ার ৯ম রাষ্ট্রপতি হিসেবে দায়িত্ব পালন করছেন।
১৯৮২ থেকে ১৯৮৭ সাল পর্যন্ত তিনি ভিলনিউস বিশ্ববিদ্যালয়ে অর্থনীতি শিল্প অনুষদ এবং ১৯৮৭ থেকে ১৯৮৯ পর্যন্ত অর্থনীতি বিষয়ে পড়াশোনা করেন। 
১৯৯০ থেকে ১৯৯২ সাল পর্যন্ত তিনি জার্মানির ডিএএডি কর্মসূচির অধীনে অনুশীলন করেন।
তিনি ১৯৯৩ সালে মুদ্রাস্ফীতি ও মুদ্রাহ্রাসের অধীনে আয় নীতির ওপর ডক্টরেট উপাধি অর্জন করেন। ২০০৯ সাল থেকে তিনি ভিলনিউস বিশ্ববিদ্যালয় ব্যবসা শিক্ষা প্রতিষ্ঠানের সহযোগী অধ্যাপক হিসেবে যুক্ত আছেন।
গিতানাস শিক্ষাজীবন শেষ করে ১৯৯২ থেকে ১৯৯৩ পর্যন্ত অর্থনীতি ও বেসরকারীকরণের উপরে গবেষণা প্রতিষ্ঠানে কাজ করেন।
১৯৯৪ থেকে ২০০০ সাল পর্যন্ত লিথুয়ানিয়া ব্যাংকে ডিপার্টমেন্ট রেগুলেটিং হিসেবে বাণিজ্যিক ব্যাংকে কাজ করেন এবং পরে আর্থিক নীতি বিভাগের পরিচালকের দায়িত্ব পালন করেন।
২০০০ থেকে ২০০৮ সাল পর্যন্ত তিনি এবি ভিলনিউস ব্যাংকসের প্রধান অর্থনীতিবিদ ও উপদেষ্টামন্ডলীর সভাপতি হিসেবে দায়িত্ব পালন করেন। 
পরবর্তীতে ২০০৮ থেকে ২০১৮ সাল পর্যন্ত তিনি এসইবি ব্যাংকাস এর প্রধান উপদেষ্টা ও পরে প্রধান অর্থনীতিবিদ হিসেবে দায়িত্বপ্রাপ্ত হন।
২০০৪ সালে তিনি লিথুয়ানিয়ার সাবেক রাষ্ট্রপতি ভালদাস এডামকাস এর সমর্থনে নির্বাচনী প্রচারণায় অংশ নেন।
১৭ সেপ্টেম্বর ২০১৮ তারিখে নউসেদা ২০১৯ সালের লিথুনিয়ার রাষ্ট্রপতি নির্বাচনে নিজের প্রার্থীতার বিষয়ে ঘোষণা করেন, যেটি তাকে ২৬ মে ২০১৯ সালে দ্বিতীয় দফায় জয়লাভ করতে সহায়তা করে। তিনি ১২ জুলাই ২০১৯ তারিখে সরকারিভাবে রাষ্ট্রপতি পদে অভিষিক্ত হন। অভিষেক হওয়ার ৪ দিন পর, ১৬ জুলাই তারিখে পোল্যান্ডে রাষ্ট্রপতি হিসেবে প্রথম বিদেশ সফর করেন।
১৯৯০ সালে তিনি ডায়ানা নউসেদীনকে বিয়ে করেন। ব্যক্তিগত জীবনে তাদের দুই কন্যা সন্তান রয়েছে। 
স্থানীয় ভাষা হিসেবে গিতানাস নউসেদা লিথুয়ানীয় ভাষা ছাড়াও ইংরেজি, জার্মান ও রুশ ভাষায়ও তিনি কথা বলতে পারেন।
এসমন্ড কেন্টিশ

এসমন্ড সেম্যুর মরিস কেন্টিশ (; জন্ম: ২১ নভেম্বর, ১৯১৬ - মৃত্যু: ১০ জুন, ২০১১) ওয়েস্টমোরল্যান্ডের কর্নওয়াল মাউন্টেইন এলাকায় জন্মগ্রহণকারী প্রথিতযশা ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৪৮ থেকে ১৯৫৪ সময়কালে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ ডানহাতি ফাস্ট-মিডিয়াম বোলার হিসেবে খেলতেন। এছাড়াও, ডানহাতে ব্যাটিংয়ে পারদর্শী ছিলেন এসমন্ড কেন্টিশ।
ওয়েস্টমোরল্যান্ডের কর্নওয়াল মাউন্টেইন এলাকায় জন্মগ্রহণকারী এসমন্ড কেন্টিশে মন্তাগু বে এলাকার কর্নওয়াল কলেজে অধ্যয়ন করেন।
১৯৪৭-৪৮ মৌসুম থেকে ১৯৫৬-৫৭ মৌসুম পর্যন্ত এসমন্ড কেন্টিশের প্রথম-শ্রেণীর খেলোয়াড়ী জীবন চলমান ছিল। প্রথম-শ্রেণীর ক্রিকেটে ১০ বছরকাল অতিবাহিত করেন।
সমগ্র খেলোয়াড়ী জীবনে দুইটিমাত্র টেস্টে অংশগ্রহণ করেছেন এসমন্ড কেন্টিশ। ২৭ মার্চ, ১৯৪৮ তারিখে কিংস্টনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এরপর, ১৫ জানুয়ারি, ১৯৫৪ তারিখে একই মাঠে ও একই দলের বিপক্ষে সর্বশেষ টেস্টে অংশ নেন তিনি।
১৯৪৭-৪৮ মৌসুমে ওয়েস্ট ইন্ডিজ-ইংল্যান্ডের মধ্যকার সিরিজের চতুর্থ টেস্টে এসমন্ড কেন্টিশের অভিষেক পর্ব সম্পন্ন হয়। খেলায় তিনি ১০৬ রান খরচায় তিন উইকেট পেলেও তার দল ১০ উইকেটের ব্যবধানে জয় তুলে নেয়। ১৯৫৩-৫৪ মৌসুমের পূর্ব-পর্যন্ত ওয়েস্ট ইন্ডিজের পক্ষে আর খেলার সুযোগ পাননি। এ মৌসুমে ইংল্যান্ডের বিপক্ষে সিরিজের প্রথম টেস্টে অংশ নেন। প্রথম ইনিংসে উইকেট শূন্য থাকলেও দ্বিতীয় ইনিংসে ৫/৪৯ বোলিং পরিসংখ্যান গড়েন। ঐ খেলায় ওয়েস্ট ইন্ডিজ দল ১৪০ রানে জয় পেয়েছিল।
এরপর তিনি অক্সফোর্ড বিশ্ববিদ্যালয়ের অধীন সেন্ট জোন্স কলেজে পড়াশুনো করেন। ১৯৫৬ সালে অক্সফোর্ড বিশ্ববিদ্যালয়ের পক্ষে ১৪ খেলায় অংশ নেন। ২৫.৭৭ গড়ে ৪৪ উইকেট দখল করেন তিনি। ৩৯ বছর বয়সে বিশ্ববিদ্যালয়ের খেলায় অংশগ্রহণের ফলে বয়োঃজ্যেষ্ঠ ক্রিকেটারের মর্যাদা পান।
প্রচণ্ড দম রাখার কারণে সবিশেষ পরিচিতি লাভ করেন এসমন্ড কেন্টিশ। সমগ্র খেলোয়াড়ী জীবনে অংশগ্রহণকৃত দুই টেস্টই কিংস্টনে ইংল্যান্ডের বিপক্ষে ছিল। অন কিংবা আউট সাইডে লেগ স্ট্যাম্প বরাবর বোলিং করলেও লেগ সাইডে সাতজন খেলোয়াড়কে ফিল্ডিং করতে দেখা যেতো। তাসত্ত্বেও, আর তাকে ওয়েস্ট ইন্ডিজ দলে রাখা হয়নি।
৩৯ বছর বয়সে ১৯৫৬ সালে অক্সফোর্ড বিশ্ববিদ্যালয় থেকে ব্লুধারী হন। ঐ সময়ে তিনি বয়োঃজ্যেষ্ঠ হিসেবে এ সম্মাননার অধিকারী হন।
খেলা থেকে অবসর গ্রহণের পর ক্রিকেট প্রশাসনের দিকে ঝুঁকে পড়েন তিনি। বিদেশে বেশ কয়েকটি সফরে ব্যবস্থাপনার সাথে সম্পৃক্ত ছিলেন। ১৯৭৩ ও ১৯৭৫ সালে ওয়েস্ট ইন্ডিজ দলের ব্যবস্থাপকের ভূমিকায় অবতীর্ণ হন। এছাড়াও, প্রথম কৃষ্ণাঙ্গ হিসেবে মহাব্যবস্থাপক ও জ্যামাইকা ব্যাংকের গভর্নর ছিলেন তিনি। ব্যাংকিং খাতে অসামান্য অবদানের স্বীকৃতিস্বরূপ ওডি পদবীতে ভূষিত হন। এছাড়াও, জ্যামাইকা ক্রিকেট অ্যাসোসিয়েশনের আজীবন সদস্য ছিলেন তিনি।
ব্যক্তিগত জীবনে বিবাহিত ছিলেন তিনি। ১০ জুন, ২০১১ তারিখে ৯৪ বছর বয়সে জ্যামাইকায় এসমন্ড কেন্টিশের দেহাবসান ঘটে। মৃত্যুকালীন ওয়েস্ট ইন্ডিজের বয়োঃজ্যেষ্ঠ টেস্ট ক্রিকেটারের সম্মাননা লাভ করেছিলেন। এছাড়াও, বৈশ্বিক পর্যায়ে তিনি বয়োঃজ্যেষ্ঠ চতুর্থ জীবিত টেস্ট ক্রিকেটার ছিলেন। দুই কন্যা সন্তানের জনক ছিলেন।
তার মৃত্যুতে ডব্লিউআইসিবি সভাপতি জুলিয়ান হান্ট মন্তব্য করেন যে, খাঁটিমানের ভদ্রলোক ছিলেন তিনি এবং ক্রিকেটার ও পেশাদারী পর্যায়ে সকলের শ্রদ্ধার পাত্রে পরিণত হন।
হুগলি ইমামবাড়া

হুগলি ইমামবাড়া ভারতের পশ্চিমবঙ্গ রাজ্যের হুগলি জেলায় অবস্থিত একটি শিয়া মুসলিম ইমামবাড়া ও মসজিদ। ১৮৪১ সালে মুহম্মদ মহসীন ভবনটির নির্মাণকাজ শুরু করেছিলেন এবং ১৮৬১ সালে শেষ করেছিলেন। ভবনটি দোতলা যার প্রবেশদ্বারের উপরে একটি দীর্ঘ ঘড়ির টাওয়ার আছে। মসজিদে দেওয়ালে খোদাই করা কুরআনের জটিল নকশা এবং পাঠ্য রয়েছে। মসজিদের অভ্যন্তরটি মার্বেল, মোমবাতি এবং ঝুলন্ত লণ্ঠন দ্বারা সজ্জিত।
হুগলি ইমামবাড়া বিখ্যাত তার ঘড়ির জন্য। এটি মূল প্রবেশপথের দ্বারে নির্মিত দুটি টাওয়ারের মাঝখানে অবস্থিত। প্রায় ১৫০ ফুট উচ্চতার প্রতিটি টাওয়ারের শীর্ষে পৌঁছাতে ১৫২টি সিঁড়ি আছে। ঘড়ির দুটি কাটা রয়েছে যার সাথে তিনটি ঘণ্টা আছে যাদের ওজন যথাক্রমে ৮০ মণ, ৪০ মণ ও ৩০ মণ। ছোট ঘণ্টাটি ১৫ মিনিট অন্তর ব্যবধানে বাজে এবং আরও বড় বেলটি এক ঘণ্টা বোঝাতে বাজে। ঘড়ির কাটা আধ ঘণ্টা এগিয়ে নিতে প্রতি সপ্তাহে দুজন লোকের প্রয়োজন হয়, ঘড়ির চাবিটির ওজন ২০ কেজি। ১৮৫২ সালে এটি ১১,৭২১ টাকায় কেনা হয়েছিল। মেসার্স ব্ল্যাক অ্যান্ড হুরে কোং, বিগ বেন, লন্ডন থেকে সৈয়দ কেরামত আলী এটি কিনেন।
এটি হুগলি জেলায় অবস্থিত। এখানে যাবার জন্য কলকাতা থেকে আগত পাবলিক ট্রেনে চেপে (লোকাল বা এক্সপ্রেস) নৈহাটি জংশনে নামতে হয়। নৈহাাটি থেকে ব্যান্ডেল লোকাল ধরতে হয় এবং তারপর হুগলি ঘাট স্টেশনে নেমে সেখান থেকে ইমামবাড়া হাঁটার দূরত্বে অবস্থিত। স্টেশন থেকে ইমামবাড়ায় আসা দর্শনার্থীদের জন্য রিকশা এবং অটো রয়েছে। অথবা সম্ভবত আসার সর্বোত্তম উপায় হলো হাওড়া স্টেশন গিয়ে ব্যান্ডেল পর্যন্ত সোজা ট্রেন (লোকাল ইএমইউ গুলি) নেওয়া, যেগুলি ঘন ঘন এবং কম ভিড় থাকে। হুগলি স্টেশনে নেমে, অটো / টোটো / রিক্সা নিয়ে ইমামবাড়ায় যাওয়া যায়। যেহেতু ইমামবাড়ার আশেপাশে কোনও রেস্তোরা নেই তাই দর্শনার্থীদের নিজস্ব খাবারের ব্যবস্থা করাই ভালো। দর্শনার্থীদের পানীয় / পানীয় জল নিয়ে আসা দরকার।
মনু নদী প্রকল্প

মনু নদী প্রকল্প হলো বাংলাদেশের উত্তর-পূর্বাঞ্চলে সর্ব-বৃহত্তম সেচ ও পানি ব্যবস্থাপনা বিষয়ক প্রকল্প। এ প্রকল্পটির মাধ্যমে মৌলভীবাজার জেলার দুটি উপজেলার ২২,৫৮০ হেক্টর জমিতে সেচ সুবিধা প্রদান করা হচ্ছে। এই প্রকল্পটির কাজ শুরু হয় ১৯৭৫-৭৬ অর্থবছরে এবং এটি সমাপ্ত হয় ১৯৮২-৮৩ অর্থবছরে। প্রকল্পটির পরিচালনা ও রক্ষনাবেক্ষনের দায়িত্বে রয়েছে পানি সম্পদ মন্ত্রণালয়ের অধীনস্থ পানি উন্নয়ন বোর্ড। এই প্রকল্পের ফলে বন্যা নিয়ন্ত্রণের পাশাপাশি শুষ্ক মৌসুমে জমিতে সেচ কাজও করা সম্ভব হচ্ছে।
মৌলভীবাজার শহরের মধ্য দিয়ে প্রবাহিত হওয়া মনু নদী একটি আন্তর্জাতিক নদী; ভারতের ত্রিপুরা রাজ্যের পাহাড়ি এলাকা হতে উৎপন্ন হওয়া ১৬৬ কিলোমিটার দৈর্ঘের মনুর ৯৩ কিলোমিটার পড়েছে ভারতে এবং অবশিষ্ট ৭৩ কিলোমিটার বাংলাদেশে রয়েছে যা মৌলভীবাজার জেলার কুলাউড়া উপজেলার শরীফপুর ইউনিয়নের তেলিবিল এলাকা দিয়ে বাংলাদেশে প্রবেশ করে কুলাউড়া, রাজনগর ও মৌলভীবাজার সদর উপজেলার ওপর দিয়ে প্রবাহিত হয়ে কুশিয়ারা নদীতে গিয়ে মিশেছে। সম্পূর্ণ মনু নদের উপরই এই প্রকল্পটি বাস্তবায়িত হয়েছে এবং এর উভয় তীর সংরক্ষণ করা হয়েছে এর আওতায়।
বাংলাদেশ সরকারের পানি সম্পদ মন্ত্রণালয়ের অধীনস্থ পানি উন্নয়ন বোর্ড ১৯৭৫-৭৬ অর্থবছরে এই প্রকল্পটির কাজ শুরু করে এবং ১৯৮২-৮৩ অর্থবছরে এই প্রকল্পটির কাজ সমাপ্ত হয়।
এটি একটি বহুমুখী প্রকল্প যার অধীনে সেচের পানি সরবরাহের জন্য সেচ খাল খনন; নদীর পার্শ্ববর্তী এলাকায় বন্যার পানি প্রবেশ নিয়ন্ত্রণ করার জন্য ভেড়িবাঁধ নির্মাণ ও বর্ষা মৌসুমে বা অন্যান্য সময়ে পার্শ্ববর্তী এলাকায় জমে যাওয়া পানি নিষ্কাশনের জন্য রেগুলেটর যুক্ত স্লুইস গেইট নির্মাণ করা হয়েছে। 
মনু নদী প্রকল্পের বিভিন্ন ধাপে যেসকল ব্যবস্থাদি গৃহীত হয়েছে তার মধ্যে রয়েছে -
দীর্থদিন যাবত্‌ রক্ষণাবেক্ষণের অভাব ও সময় পরিক্রমায় নদীল নাব্যতার সংকটের কারণে নদীটি বর্তমানে গভীরতা হারিয়েছে, ফলে প্রতিবছরই এর দ্বারা সংলগ্ন এলাকার অধিবাসীরা ক্ষতিগ্রস্ত হচ্ছে এবং সেচ প্রকল্পের লক্ষ্যও ব্যহত হচ্ছে; যার ফলশ্রতিতে এসব সমস্যা সমাধানের লক্ষ্যে মনু নদে বাঁধ নির্মাণে ১৩০০ কোটি টাকার একটি প্রকল্প হাতে নেয়া হয়েছে। ইতিপূর্বেও আরো একটি প্রকল্পের আওতায় বন্যা প্রবণ এলাকা হিসাবে পরিচিতি মৌলভীবাজার ও কুলাউড়া অংশের মনু নদের ২৩ কিলোমিটারে নাব্যতা বৃদ্ধির লক্ষে ২৩ কোটি ৯০ লাখ ৪০ হাজার টাকায় অপর একটি প্রকল্প গ্রহণ করেছিলো নৌ-পরিবহন মন্ত্রণালয়াধীন বিআইডব্লিউটিএ।
বিশ্ব হৃৎপিণ্ড দিবস

বিশ্ব হৃৎপিণ্ড সংস্থা বা ওয়ার্ল্ড হাৰ্ট ফেডারেশন ১৯৭১ সালে সুইজারল্যান্ডের জেনেভাস্থিত একটি বেসরকারী প্রতিষ্ঠান।
১৯৭৮ সালে "ইন্টারন্যাশনাল সোসাইটি অব কাৰ্ডিওলজি (International Society of Cardiology)" এবং ১৯৭০ সালে স্থাপিত "ইন্টারন্যাশনাল কাৰ্ডিওলজি ফেডারেশন (International Cardiology Federation) নামক প্রতিষ্ঠান দুটি একত্ৰিত হয়ে "ইন্টারন্যাশনাল সোসাইটি এণ্ড ফেডারেশন অব কাৰ্ডিওলজি (International Society and Federation of Cardiology) গঠন করে। ১৯৯৮ সালে এর নাম পরিবর্তন করে "ওয়ার্ল্ড হার্ট ফেডারেশন" রাখা হয়।
এই ফেডারেশন "ওয়ৰ্ল্ড কংগ্রেস অব কাৰ্ডিওলজি" অনুষ্ঠিত করে। ১৯৩৩ সালে হৃদরোগ বিশেষজ্ঞদের একটি প্ৰাথমিক ও অনানুষ্ঠানিক আন্তর্জাতিক সভা প্ৰাগে অনুষ্ঠিত করা হয়েছিল কিন্তু মেক্সিকোতে হওয়া অন্তিম অনুষ্ঠানের পর থেকে, এডভেণ্ট অব নাজিম ও দ্বিতীয় বিশ্বযুদ্ধের জন্য এই পালনে বাধার সৃষ্টি হয়েছিল। ১৯৫০ সালে প্রথমবার প্ৰকৃত ওয়ার্ল্ড কংগ্রেস অনুষ্ঠিত হয়েছিল।
১৯৪৬ সালে স্থাপিত ইন্টারন্যাশনাল সোসাইটি অব কাৰ্ডিওলজি ১৯৫০ সালের সেপ্টেম্বর মাসে প্যারিসে প্রথম "ওয়ার্ল্ড কংগ্রেস অব কাৰ্ডিওলজি" অনুষ্ঠিত করা হয়েছিল। পরবর্তী কংগ্রেসগুলি ২০০৬ সাল থেকে ৪ বছর অন্তর পালন করে আসা হচ্ছিল; তারপর থেকে এটি দুবছর অন্তর অনুষ্ঠিত করার সিদ্ধান্ত নেওয়া হয়।
বিশ্ববাসীকে হৃদরোগ ও স্ট্রোক ইত্যাদি জীবননাশী রোগ সম্পর্কে সচেতনতা সৃষ্টির উদ্দেশ্যে ২০০০ সাল থেকে "বিশ্ব হৃদয় দিবস" পালন করে আসা হচ্ছে।
২০১৮-১৯ ভারত মহিলা ক্রিকেট দলের শ্রীলঙ্কা সফর

ভারত মহিলা ক্রিকেট দল ২০১৮ এর সেপ্টেম্বরে শ্রীলঙ্কা মহিলা ক্রিকেট দলের সাথে খেলার জন্য শ্রীলঙ্কা সফর করে। সফর সূচীতে অন্তর্ভুক্ত ছিল তিনটি মহিলাদের একদিনের আন্তর্জাতিক (ডব্লিউওডিআই), যা ছিল ২০১৭-২০ আইসিসি মহিলা চ্যাম্পিয়নশীপ প্রতিযোগিতার অংশ, এবং পাঁচটি মহিলাদের টুয়েন্টি২০ আন্তর্জাতিক (ডব্লিউটি২০আই) খেলা। খেলাগুলো অনুষ্ঠিত হয় গালে, কাতুনায়েক ও কলম্বোতে। ভারত মহিলা দল ডব্লিউওডিআই সিরিজটি ২-১ এ জয় লাভ করে। এবং ডব্লিউটি২০আই সিরিজের দ্বিতীয় খেলাটি ফলাফলহীন সমাপ্ত হলে, ৪-০ তে জয় লাভ করে।
মাদারেজুন নবুওয়াত

মাদারেজুন নবুওয়াত বইটি একটি জীবনী গ্রন্থ। মুহাম্মাদ সাল্লাল্লাহু আলাইহি ওয়া আলিহি ওয়া সাল্লামার জীবনীর ওপর লিখিত বিখ্যাত সিরাত গ্রন্থ। উপমহাদেশের শ্রেষ্ঠ মুহাদ্দিস শায়খ আবদুল হক মুহাদ্দিস দেহলভী (রাহ) ফার্সি ভাষায় এটি রচনা করেন।
সরকার (পদবি)

উপমহাদেশে সরকার অত্যন্ত অভিজাত সম্ভ্রান্ত ও শিক্ষিতশ্রেণির মানুষের বংশ বলেই পরিচিত। "সরকার" শব্দটি ফার্সি ভাষা থেকে আগত। এর অর্থ প্রভু, মালিক, ভূস্বামী, শাসনকর্তা, রাজা। মোঘল আমলে এদেশের স্থানীয় শিক্ষিত ধর্নাঢ্য ব্যক্তিবর্গকে ও রাজার প্রধান কর্মচারী এবং সম্পত্তি দেখাশুনার কাজে নিয়োজিত ব্যক্তিকে "সরকার" বলা হতো। 
বর্তমান সময়ে রাষ্ট্র পরিচালনাকারী রাজনৈতিক দলকে যেমন রাষ্ট্র বা দেশের সরকার বলা হয় মোঘল আমলে শিক্ষিত/বুদ্ধিজীবী ব্যক্তিবর্গকে কিংবা সাম্রাজ্য দেখাশোনার কাজে নিয়োজিত কর্মচারী, মন্ত্রী অথবা শাসনকর্তাকে সরকার বলা হতো।
বর্তমানে পটুয়াখালী জেলার পুরান বাজার, মিঠাপুকুর পাড় (পটুয়াখালী জমিদার বাড়ি), ময়মনসিংহ জেলার সদর (সাধু সরকারের বংশধররা সহ) টাংগাইল জেলার গোপালপুর ও ঘাটাইল থানায় এবং নীলফামারি সদরে সহ দেশের বিভিন্ন স্থানে সরকার বংশের পরিবার আছে।
বাঙালি হিন্দু ও মুসলিম উভয় সম্প্রদায়ের মধ্যেই এ পদবির ব্যবহার আছে।
এ পদবী সাধারণত ভারতীয় উপমহাদেশে ব্যবহার করা হয়।
মাধবদী গুপ্তরায় জমিদার বাড়ি

মাধবদী গুপ্তরায় জমিদার বাড়ি বাংলাদেশ এর নরসিংদী জেলার নরসিংদী সদর উপজেলার মাধবদী গ্রামে অবস্থিত এক ঐতিহাসিক জমিদার বাড়ি। 
বাংলার প্রথম নবাব মুর্শিদ কুলি খানের শাসনামলে মুন্সি বিশ্বনাথ জায়গীরদারি ক্রয় করে এখানে জমিদারী প্রতিষ্ঠা করেন। জমিদার বিশ্বনাথ বিভিন্ন ভাষায় পণ্ডিত ছিলেন। তিনি একাধারে বাংলা, সংস্কৃত, ফার্সি ও ইংরেজি ভাষায় পণ্ডিত ছিলেন। যার ফলস্বরূপ তিনি মুঘলদের কাছ থেকে এই মুন্সি খেতাব লাভ করেন। তিনি জমিদারী প্রতিষ্ঠা করার পর পরবর্তীতে তার বংশধররা এখানে জমিদারী পরিচালনা করতে থাকেন। এই জমিদার বংশধরদের হাত ধরেই বাংলাদেশের সর্ববৃহৎ কাপড়ের বাজার "বাবুরহাট" প্রতিষ্ঠিত হয়।
স্ট্যাটকাউন্টার

স্ট্যাটকাউন্টার হলো ওয়েবসাইটের ট্রাফিক বিশ্লেষণ সংক্রান্ত একটি ওয়েবসাইট। যেকোনো ব্যবহারকারী স্ট্যাটকাউন্টারে বিনামূল্যে রেজিষ্ট্রেশন করে নিজস্ব ওয়েবসাইটের ওয়েবসাইট ভিজিটর সংখ্যা ও বিশ্লেষণ সংক্রান্ত পরিসংখ্যান দেখতে পারে। এটি ১৯৯৯ সালে প্রতিষ্ঠিত হয়।
ওয়েবসাইটির মূল সেবা "ওয়েবসাইট প্রদর্শন সংখ্যা (Page Views) বা ওয়েবসাইট ভিজিটর সংখ্যা" সাধারণত যে কেউ বিনামূল্যে ব্যবহার করতে পারে। কিন্তু এটির উন্নত সেবাটি ব্যবহারের ক্ষেত্রে প্রতিমাসে US$৫ থেকে US$১১৯ ডলার পর্যন্ত খরচ পড়ে থাকে। স্ট্যাটকাউন্টার ওয়েবসাইটটি আয়ারল্যান্ডের ডাবলিন ভিত্তিক ওয়েবসাইট, যদিও এটির পরিষেবা বিশ্বব্যাপী চালু আছে। ২০১৯ সালের মে মাসের হিসাব অনুযায়ী, সারাবিশ্বের সকল ওয়েবসাইটের ০.৯ শতাংশ ওয়েবসাইটে স্ট্যাটকাউন্টারের পরিষেবা ব্যবহার করা হচ্ছে।
স্ট্যাটকাউন্টার প্রতিমাসে ৩ মিলিয়ন সাইট থেকে তাদের গ্রাহকদের ১৫ বিলিয়ন বার ওয়েবসাইটের প্রদর্শন বা ভিজিট সংখ্যা হিসাব করে থাকে।
এই কোম্পানিটি অডান কুলেন ১৬ বছর বয়সে ১৯৯৯ সালে প্রতিষ্ঠা করেন। কুলেন ২০০৮ সালে আরকম গোল্ডেন স্পাইডার অ্যাওয়ার্ড কর্তৃক "ইন্টারনেট হিরো" পুরস্কার প্রাপ্ত হন। এছাড়াও তিনি ২০০৭ সালে বিজনেস উইক বা বাণিজ্য সপ্তাহে ইউরোপের তরুণ বর্ষসেরা উদ্দোক্তা নির্বাচিত হন। 
২০০৮ সালে কোম্পানিটি বিশ্বব্যাপী তাদের ওয়েবসাইটের ২ মিলিয়ন সংখ্যক গ্রাহকের মাইলফলক স্পর্শ অতিক্রম করেন।
শেখ মুজিবুর রহমানের তৃতীয় মন্ত্রিসভা

শেখ মুজিবুর রহমানের তৃতীয় মন্ত্রিসভা ২৫ জানুয়ারি ১৯৭৫ সালে এই মন্ত্রিসভাটি গঠিত হয়। শেখ মুজিবুর রহমানের বাকশাল সরকারেরও মন্ত্রিসভা ছিল এটি।
এই মন্ত্রিসভাটি নিম্নলিখিত মন্ত্রীদের সমন্বয়ে গঠিত হয়েছিল:
পেঁয়াজ পিঠা

পেঁয়াজ পিঠা এক ধরনের মিষ্টি জাতীয় পিঠা যার প্রধান উপাদান পেঁয়াজ। চীন, জার্মানি, কোরিয়া, সুইজারল্যান্ডসহ পৃথিবীর অনেক দেশে পেঁয়াজের পিঠা খাওয়ার প্রচলন আছে। অঞ্চল ভেদে বিভিন্ন ধরনের বৈচিত্র‍্যপূর্ণ পেঁয়াজ পিঠা পাওয়া যায়। 
কেক জাতীয় পিঠা তৈরিতে অন্যান্য যেসকল সাধারণ উপাদান ব্যবহার করা হয় পেঁয়াজ পিঠায় তার সাথে প্রধান হিসেবে পেয়াজ যোগ করা হয়। সিদ্ধ পেঁয়াজ ব্যবহার করলে পেঁয়াজ পিঠায় পেঁয়াজের ঝাঁঝ কমে যায়। আলু কিংবা বেকন ব্যবহার করা হয় পিঠায়। কটেজ চীজ ও টক দই ব্যবহার করা যেতে পারে। পেঁয়াজ ব্যবহার করে চকোলেট কেকও তৈরি করা যায়। চীন, জার্মানি, কোরিয়া, সুইজারল্যান্ড, ওয়েলসসহ অন্যান্য দেশে পেঁয়াজ কেক প্রচলিত।
চীনা রন্ধনশৈলীতে, পেঁয়াজ পিঠা তৈরিতে স্ক্যালিয়ন ব্যবহার করা হয়। সাধারণ চীনা পেঁয়াজ কেকে থাকে ময়দা, লার্ড, স্প্রিং অনিয়ন এবং লবণ।
"লাওবিং" হচ্ছে এক ধরনের প্যানকেক যা ময়দা, পানি ও লবণ দিয়ে তৈরি করা হয়। স্ক্যালিয়ন প্রাথমিক উপাদান হিসেবে যোগ করা হয়। আবার অনেক সময় লাওবিং এর সাথে পরিবেশন করা হয়।
"পাজেয়ন" হচ্ছে কোরীয় রন্ধনশৈলীর জেয়ন প্যানকেক। এটা ময়দা, ডিম এবং সবুজ পেয়াজ কিংবা লিক ব্যবহার করে তৈরি করা হয়। চালের আটা, সিফুড, গরু ও শুকরের মাংস ইত্যাদিও ব্যবহার করা হয়। ডংনে পাজেয়ন তৈরিতে সবুজ পেয়াজ ও সামুদ্রিক খাবার ব্যবহার করা হয়।
খালেদুর রহমান টিটো

১৯৪৫ সালের ১ মার্চ কলকাতায় জন্মগ্রহণ করেন। পিতা মরহুম অ্যাডভোকেট হবিবুর রহমান। মাতা মরহুম করিমা খাতুন। সাত ভাইবোনের মধ্যে টিটো দ্বিতীয়।তিনি ১৯৬০সালে ঐতিহ্যবাহী বিদ্যাপীঠ যশোর জিলা স্কুল থেকে ম্যাট্রিক পাশ করেন।একই ব্যাচের জনাব তরিকুল ইসলাম তারা স্কুল জীবনের বাল্যবন্ধু।১৯৬৩ সালে ঢাকার কায়েদে আজম কলেজ থেকে ইন্টারমিডিয়েট পাস করেন। ১৯৬৭ সালে কারাগারে থাকার সময়ই যশোর সরকারি এম. এম কলেজ থেকে তার গ্রাজুয়েশন হয়।
রাজশাহী বিশ্ববিদ্যালয়ে পরিসংখ্যান বিভাগে মাস্টার্সে ভর্তি হলেও রাজনৈতিক কারণে পড়া শেষ করতে পারেননি টিটো।
১৯৬৩ সালে যশোর এমএম কলেজে পড়ার সময় ছাত্র ইউনিয়নের মাধ্যমে রাজনীতি হাতে খড়ি হয় খালেদুর রহমান টিটোর। পরে বাম ধারার শ্রমিক রাজনীতিতে জড়িয়ে পড়েন।১৯৭৪ সাল থেকে ন্যাশনাল আওয়ামী পার্টি (ভাসানী-ন্যাপ) করা এ নেতা ১৯৭৮ সালে প্রেসিডেন্ট নির্বাচনে ন্যাপের পক্ষ থেকে জিয়াউর রহমানকে সমর্থন দিয়েছিলেন। পরে ১৯৮১ সালে ‘গণতান্ত্রিক পার্টি’ গঠিত হলে তিনি স্ট্যান্ডিং কমিটির সদস্য হন।১৯৮৪ সালে যশোর পৌরসভার চেয়ারম্যান নির্বাচিত হন।তিনি জাতীয় পার্টির মহাসচিব হিসাবে দায়িত্ব পালন করেছিলেন। ১৯৮৬ সালের তৃতীয় জাতীয় সংসদ নির্বাচনে তিনি জাতীয় পার্টির মনোনয়ন নিয়ে যশোর-৩ আসন থেকে সংসদ সদস্য নির্বাচিত হয়ে ছিলেন। সে মেয়াদে তিনি মন্ত্রী ছিলেন।তিনি বাংলাদেশ জাতীয়তাবাদী দলেও কাজ করেছেন। ১৯৮৭ সালে তিনি জাতীয় পার্টির কেন্দ্রীয় সাংগঠনিক সম্পাদক হন। ১৯৯১ এর শেষে জাতীয় পার্টির মহাসচিব হন এবং ১৯৯৬ সালে নির্বাচনের আগমুহূর্ত পর্যন্ত তিনি এ দায়িত্ব পালন করেন। তিনি ২০০০ সালের ৯ মার্চ বাংলাদেশ আওয়ামী লীগ সভানেত্রী শেখ হাসিনাকে ফুল উপহার দিয়ে বাংলাদেশ আওয়ামী লীগে যোগ দিয়েছিলেন। তিনি ২০০৮ সালের ২৯ ডিসেম্বরের নবম জাতীয় সংসদ নির্বাচনে যশোর-৩ আসন থেকে বাংলাদেশ আওয়ামী লীগের প্রার্থী হিসাবে সংসদ সদস্য নির্বাচিত হন। ২০০২ সালের ২২ এপ্রিল সাবেক মন্ত্রী তারিকুল ইসলাম, দৈনিক লোকসমাজের প্রকাশক, মানহানির অভিযোগে মামলা করেন। ২০১৫ সালের মার্চ মাসে যশোরের তার বাড়িতে হামলা করা হয়েছিল। 
পারিবারিক জীবন
১৯৭২ সালের ১৮ মে যশোর শহরের চুড়িপট্টি এলাকার মেয়ে রওশন আরা বেগম বিন্তকের সঙ্গে বিবাহবন্ধনে আবদ্ধ হন তিনি। তিনি তিন পুত্রসন্তানের জনক। তার স্ত্রী ২০০৭ সালে মারা যান।
তার বড় ছেলে বড় ছেলে মাশুক হাসান জয় একজন ব্যাবসায়ী
তার মেজ ছেলে খালিদ হাসান জিউস একজন আইনজীবী
মৃত্যুঃ তিনি ২০২১ সালের ১০ ই জানুয়ারী বার্ধক্যজনিত রোগে মৃত্যু বরণ করেন
মোহাম্মদ এবাদত হোসেন মন্ডল

মোহাম্মদ এবাদত হোসেন মন্ডল বাংলাদেশ জাতীয়তাবাদী দলের রাজনীতিবিদ ও বাংলাদেশের প্রাক্তন সংসদ সদস্য। তিনি ১৯৭৯ সালে দ্বিতীয় জাতীয় সংসদ নির্বাচনে যশোর-৩ আসন থেকে বিএনপির হয়ে সংসদ সদস্য নির্বাচিত হন। তিনি শিল্পমন্ত্রণালয় সংসদীয় স্থায়ী কমিটির সদস্য ছিলেন।
মোহাম্মদ এবাদত হোসেন মন্ডল ১৯৩৯ সালে ঝিনাইদহের কালীগঞ্জের নাটোপাড়া গ্রামে জন্মগ্রহণ করেন। তিনি ১৯৭৯ সালে যশোর-৩ আসন থেকে সাংসদ হিসেবে নির্বাচিত হয়েছিলেন। ১৯৯০ সালে তিনি জাতীয় পার্টিতে যোগদান করেন।
মোহাম্মদ এবাদত হোসেন মন্ডল ২০১৯ সালের ২২ ডিসেম্বর ঝিনাইদহ সদর হাসপাতালে ৮০ বছর বয়সে মৃত্যুবরণ করেন।
গাইবান্ধা

গাইবান্ধা বাংলাদেশের উত্তরাঞ্চলের একটি জেলা শহর। প্রশাসনিকভাবে এটি রংপুর বিভাগের গাইবান্ধা জেলার সদরদপ্তর। এর আয়তন ২৮.৫৮ বর্গকিলোমিটার ও জনসংখ্যা ৯৪,০৮৯ জন। এটি ক শ্রেণির পৌরসভা দ্বারা শাসিত হয়।
কথিত আছে, আজ থেকে প্রায় ৫২০০ বছর আগে গাইবান্ধা জেলার গোবিন্দগঞ্জ এলাকায় বিরাট রাজার রাজধানী ছিল। বিরাট রাজার প্রায় ৬০ (ষাট) হাজার গাভী ছিল। সেই গাভী বাঁধার স্থান হিসাবে গাইবান্ধা নামটি এসেছে বলে কিংবদন্তি রয়েছে।
গাইবান্ধা ২৫°১৯'৪৪" উত্তর অক্ষাংশ ও ৮৯°৩২'২৯" পূর্ব দ্রাঘিমা‌ংশে অবস্থিত। সমুদ্রপৃষ্ঠ থেকে এর গড় উচ্চতা ২৮ মিটার। এ শহরের আয়তন ২৮.৫৮ বর্গকিলোমিটার।
২০১১ সালের আদমশুমারি অনুযায়ী গাইবান্ধার জনসংখ্যা ৯৪,০৮৯ জন। যার মধ্যে ৪৭১২৩ পুরুষ এবং ৪৬৯৬৬ জন নারী। এর মধ্যে পৌরসভা এলাকার জনসংখ্যা ৬৭৮৩৩ জন। নারী ও পুরুষের লিঙ্গ অনুপাত হল ১০০, যেখানে জাতীয় লিঙ্গ অনুপাত হল ১০০.৩ এবং জাতীয় শহুরে লিঙ্গ অনুপাত হল ১০৯.৩। গাইবান্ধা শহরের সাক্ষরতার হার ৬৬% (পৌরসভায় ৭৪.৫%), যেখানে জাতীয় শহুরে সাক্ষরতার হার ৫৯.৪%।
চেস্টার ওয়াটসন

চেস্টার ডোনাল্ড ওয়াটসন (; জন্ম: ১ জুলাই, ১৯৩৮) ওয়েস্টমোরল্যান্ডের নেগ্রিল এলাকায় জন্মগ্রহণকারী সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৬০ থেকে ১৯৬২ সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে জ্যামাইকা দলের প্রতিনিধিত্ব করেন। দলে তিনি মূলতঃ ডানহাতি ফাস্ট বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন চেস্টার ওয়াটসন।
১৯৫৮-৫৯ মৌসুম থেকে ১৯৬৩-৬৪ মৌসুম পর্যন্ত চেস্টার ওয়াটসনের প্রথম-শ্রেণীর খেলোয়াড়ী জীবন চলমান ছিল। নিয়মিত উইকেট পেলেও এরজন্যে তাকে বেশ রান খরচ করতে হয়েছিল। ওয়েস হলের তুলনায় কিছুটা কম গতিতে ইয়র্কার সহযোগে বোলিং কর্মে অগ্রসর হতেন।
সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন চেস্টার ওয়াটসন। ৬ জানুয়ারি, ১৯৬০ তারিখে ব্রিজটাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৬ ফেব্রুয়ারি, ১৯৬২ তারিখে পোর্ট অব স্পেনে সফরকারী ভারত দলের বিপক্ষে সর্বশেষ টেস্টে অংশ নেন তিনি।
ফাস্ট বোলার চেস্টার ওয়াটসন ওয়েস হলের সাথে একত্রে বোলিং উদ্বোধনে নামতেন। ১৯৫৯-৬০ মৌসুমে ইংল্যান্ড দল ওয়েস্ট ইন্ডিজ গমন করে। এ দুজন ইংরেজদের ব্যাটিং মেরুদণ্ড তছনছ করে ছেড়ে দেন। পাঁচ টেস্টের সবকটিতেই তার অংশগ্রহণ ছিল। এ সিরিজে ১৬ উইকেট লাভ করেছিলেন তিনি। ইংরেজ ব্যাটসম্যান কেন ব্যারিংটন তার বল যথাযথভাবে মোকাবেলা করতে ব্যর্থ হলে কনুইয়ে জখমপ্রাপ্ত হন। পরবর্তীকালে বিখ্যাত ওয়েস্ট ইন্ডিয়ান অল-রাউন্ডার গ্যারি সোবার্স এ প্রসঙ্গে মন্তব্য করেন যে, ওয়েস্ট ইন্ডিজের পিচের সাথে অপরিচিত থাকায় ইংরেজ ব্যাটসম্যানদের নাকানিচুবানি খেতে হয়েছিল।
এরপর, ১৯৬০-৬১ মৌসুমে অস্ট্রেলিয়া গমন করেন। তবে, ঐ সফরে একটিমাত্র খেলায় অংশ নেয়ার সুযোগ ঘটেছিল তার। টেস্ট ক্রিকেটের ইতিহাসের বিখ্যাত প্রথম টাই টেস্টে তার অংশগ্রহণ ছিল। ৪০ বছরে পর ২০ নভেম্বর, ২০০০ তারিখে ব্রিসবেনে জেরি আলেকজান্ডার, ল্যান্স গিবস, চেস্টার ওয়াটসন ও জ্যাকি হেনড্রিক্স একত্রে মিলিত হয়েছিলেন। ১৯৬১-৬২ মৌসুমে সফরকারী ভারতের বিপক্ষে শেষবারের মতো খেলেন।
১৯৬১ সালে ইংল্যান্ডের ল্যাঙ্কাশায়ার লীগে চার্চ দলের পক্ষে খেলতে শুরু করেন। খুব কমই দেশে ফিরতেন। ফলশ্রুতিতে, ক্যারিবীয় দলের পক্ষে আন্তর্জাতিক ক্রিকেটে অংশগ্রহণের জন্যে দাবীদার হতে পারেননি। ল্যাঙ্কাশায়ারে অবস্থানকালে হিসাবরক্ষণ বিষয়ে সনদপ্রাপ্ত হন। খেলোয়াড়ী জীবন শেষে এ পেশায় থেকে বিশ্বব্যাপী ভ্রমণ করতে থাকেন। পরবর্তীকালে জ্যামাইকান কন্ট্রোল বোর্ডের সভাপতির দায়িত্ব পালন করেছিলেন।
ক্ষীরের পুতুল

ক্ষীরের পুতুল হল শিশুদের জন্যে একটা কল্প উপন্যাস যা অবনীন্দ্রনাথ ঠাকুর ১৮৯৬ খ্রিষ্টাব্দে লিখেছিলেন। ক্ষীরের পুতুলকে একটা সেরা শিল্পকর্ম বলে মনে করা হয় এবং বাংলা ভাষায় শিশু সাহিত্যিকদের একটা বৈশিষ্ট্যপূর্ণ রচনাও বটে। চিনির পুতুল, দুয়োরানির ভাগ্য এবং এক চতুর ও অসাধারণ বানর সম্পর্কে ক্ষীরের পুতুল একটা সহজ এবং মর্মস্পর্শী গল্প। আদি ব্রাহ্মসমাজ প্রেস এই বইটা প্রথম প্রকাশ করেছিল। পরবর্তীকালে এটি অন্যান্য ভাষায় অনূদিত হয়।  
দীপনগরের রাজার দুই রানি ছিল, একজন সুয়োরানি এবং অন্যজন দুয়োরানি। রাজা সুয়োরানিকে ৭টা প্রাসাদ, ৭০০ পরিচারিকা, ৭ রাজ্য থেকে সেরা অলঙ্কার, ৭টা উদ্যান এবং ৭টা রথ উপহার দিয়েছিলেন। তিনি দুয়োরানিকে অবহেলা করেছিলেন এবং তাকে একটা ভাঙা ঘর, একটা বধির ও বোবা দাসী, ছেঁড়া পোশাক এবং নোংরা বিছানা দিয়েছিলেন।
ফরাসি - "লা পৌপী ডি ফ্রমেজ" 
সুইডিশ - "অস্টডোকান" 
অবনীন্দ্রনাথ ছিলেন রবীন্দ্রনাথ ঠাকুরের ভ্রাতুষ্পুত্র, তিনি মৃণালিনী দেবীর মৃত্যুর পর তার ডায়েরিতে এই গল্পটি দেখেছিলেন। উপন্যাসটা তার ডায়েরিতে লিখিত গল্প অবলম্বনে রচিত হয়েছে। বইটার চিত্রকর্ম করেছিলেন অবনীন্দ্রনাথ ঠাকুর। [পাতা আবশ্যক]
জ্যোতির্বৈজ্ঞানিক শব্দভাণ্ডার

জ্যোতির্বিজ্ঞানে মহাজাগতিক বস্তু এবং পৃথিবীর বায়ুমণ্ডলের বাইরে উদ্ভূত জ্যোতির্বৈজ্ঞানিক প্রপঞ্চসমূহ নিয়ে আলোচনা করা হয়। জ্যোতির্বিজ্ঞান সংক্রান্ত শব্দসমূহের সংখ্যা প্রচুর এবং এগুলো নিয়ে হরহামেশাই ভিন্ন ভিন্ন বা ভুল অর্থ (jargon) তৈরি হওয়ার ঘটনা ঘটে। জ্যোতির্বৈজ্ঞানিক শব্দভাণ্ডারে জ্যোতির্বিজ্ঞান, বিশ্বতত্ত্ব এবং এদের উপশাখা ও ক্ষেত্র সংক্রান্ত শর্ত ও ধারণা তথা শব্দসমূহের অর্থ ও সংজ্ঞা নিয়ে আলোচনা করা হয়। এই নিবন্ধে উক্ত শব্দসমূহের বাংলা পরিভাষা ও সংজ্ঞা তালিকাবদ্ধ করা হল।
ইউরেনাস - Uranus: সৌরজগতের সপ্তম এবং আকারের বিচারে তৃতীয় বৃহত্তম গ্রহ।
বর্ণাপেরন-Chromatic aberration:
আমিরগঞ্জ জমিদার বাড়ি

আমিরগঞ্জ জমিদার বাড়ি বাংলাদেশ এর নরসিংদী জেলার রায়পুরা উপজেলার আমিরগঞ্জ গ্রামে অবস্থিত এক ঐতিহাসিক জমিদার বাড়ি। 
তিন ভাই জমিদার সদর উদ্দীন ভূইয়া, হাজী মহব্বত আলী ভূইয়া ও হাজী মুন্সী সায়েবুল্লাহ ভূইয়া মিলে এই জমিদার বাড়ি প্রতিষ্ঠা করেন। এই জমিদার বাড়ির ভবন তৈরির কাজ শুরু হয় ১৯১৯ সালে এবং শেষ ১৯২৫ সালে। এই তিন জমিদার পাট ও ঠিকাদারি ব্যবসা করতেন। যার মাধ্যমে তারা প্রচুর ধন-সম্পত্তির মালিক হন।
ভীম (সফটওয়্যার)

ভীম (ভারত ইন্টারফেস ফর মানি), সমন্বিত পারিতোষিক ইন্টারফেস (ইউপিআই) ভিত্তিক ন্যাশনাল পেমেন্ট কর্পোরেশন অফ ইন্ডিয়া (এনপিসিআই)-এর তৈরি একটি ভারতীয় মোবাইল পেমেন্ট অ্যাপ। বি আর আম্বেদকের নাম অনুসারে ৩০ শে ডিসেম্বর ২০১৬ এ চালু করা হয়। ২০১৬ সালে ভারতীয় ব্যাঙ্কনোট নোটবন্দির অংশ হিসেবে ব্যাঙ্কগুলির মাধ্যমে সরাসরি ই-পেমেন্ট সহজতর করা এবং ক্যাশলেস লেনদেনের দিকে চালনা করার উদ্দেশ্যে শুরু হয়েছিল। 
এই অ্যাপটি সব ভারতীয় ব্যাংককে সমর্থন করে, যা ইউপিআই ব্যবহার করে, যা তাৎক্ষণিক প্রদান পরিষেবা (আইএমপিএস) অবকাঠামোতে নির্মিত, এবং ব্যবহারকারীকে তাৎক্ষণিকভাবে যেকোনো দুই ব্যাংক অ্যাকাউন্টের মধ্যে অর্থ স্থানান্তরের সুযোগ করে দেয়। এটি সমস্ত মোবাইল ডিভাইসে ব্যবহার করা যেতে পারে। 
ভীম ব্যবহারকারীদের ইউপিআই পেমেন্ট অ্যাড্রেস বা থেকে নন-ইউপিআই অ্যাকাউন্টে (অ্যাকাউন্ট নম্বর ও আইএফএসসি কোড বা এমএমআইডি কোডের সঙ্গে কিউআর কোড স্ক্যান করে) টাকা পাঠাতে বা গ্রহণ করতে সক্রিয় করে।
মোবাইল ওয়ালেটের (পেটিএম, মোবিকুইক, এয়ারটেল মানি ইত্যাদি) বিপরীতে, যা টাকা ধরে রাখে, ভীম অ্যাপ শুধুমাত্র একটি প্রক্রিয়া যা বিভিন্ন ব্যাংক অ্যাকাউন্টের মধ্যে অর্থ স্থানান্তর করে। ভীমের উপর লেনদেন প্রায় তাৎক্ষণিক এবং যা সাপ্তাহিক ছুটির দিন ও ব্যাঙ্ক ছুটি সহ ২৪ ঘণ্টা করা যায়।
এছাড়াওভীম ব্যবহারকারীরা তাদের ব্যাংক অ্যাকাউন্টে বর্তমান ব্যালেন্স চেক করতে পারবেন এবং লেনদেন পরিচালনার জন্য কোন একাউন্ট ব্যবহার করতে হবে তা বেছে নিতে পারেন, যদিও শুধুমাত্র একটি সময় একটি অ্যাকাউন্ট সক্রিয় করা যায়।
ব্যবহারকারীরা একটি নির্দিষ্ট পরিমাণ অর্থের জন্য নিজস্ব কিউআর কোড তৈরি করতে পারেন, যা ক্রেতা-বিক্রেতার লেনদেনে সহায়ক। এছাড়াও ব্যবহারকারীদের একাধিক পেমেন্ট অ্যাড্রেস থাকতে পারে। ১২ সংখ্যার আধার নম্বরটি পেমেন্ট আইডি হিসেবে তালিকাভুক্ত হলে ভীম অ্যাপে ব্যাঙ্ক বা ইউপিআই-র সঙ্গে কোনও বায়োমেট্রিক অথেন্টিকেশন বা এর আগে রেজিস্ট্রেশনের প্রয়োজন হবে না।
বর্তমানে ₹ ১ থেকে ₹ ১০০,০০০ লেনদেনে কোনও চার্জ নেই। তবে কিছু ব্যাংক ইউপিআই বা আইএমপিএস ট্রান্সফারের জন্য নামমাত্র ফি ধার্য করতে পারে।
ন্যূনতম লেনদেনের পরিমাণ ₹ ১ এবং প্রতিদিন সর্বোচ্চ ১০টি করে লেনদেন করা যাবে। যদি প্রতিদিনের দশটি লেনদেন সীমাতে পৌঁছে যায় তবে ব্যবহারকারীকে অন্য লেনদেন করার আগে শেষ লেনদেন থেকে ২৪ ঘণ্টা অপেক্ষা করতে হবে।
বর্তমানে ফান্ড ট্রান্সফার লিমিট প্রতি লেনদেনে সর্বোচ্চ ₹ ২০,০০০ এবং ২৪ ঘণ্টার মধ্যে সর্বোচ্চ ₹ ৪০,০০০ নির্ধারণ করা হয়েছে।
ভারতীয় ব্যাঙ্কগুলি ইউপিআই লেনদেনে লেনদেনের চার্জের প্রস্তাব দিলেও ভীমের মাধ্যমে লেনদেনও নেওয়া হবে কিনা সে সম্পর্কে কোনও তথ্য নেই।
ভীম অ্যাপ বর্তমানে ২০টি ভাষায় (ইংরেজি সহ) উপলব্ধ, যদিও ভারতের সংবিধানের ৮তম প্রস্তাবনার আওতায় ভারতের ২২টি (ইংরেজি বাদে) প্রস্তাবিত ভাষা রয়েছে। অদূর ভবিষ্যতে ভীম ভারতের ২২টি সরকারি ভাষা সহ অন্যান্য আঞ্চলিক ভাষাগুলিকে সমর্থন করবে বলে মনে করা হচ্ছে।
ভারতের ২০১৭ ইউনিয়ন বাজেট পেশের সময় অর্থমন্ত্রী অরুণ জেটলি বলেন, ভীম বর্তমানে ১২,৫০০,০০০ বেশি ভারতীয় নাগরিকক ব্যবহার করছেন। তিনি জানান, ভীম অ্যাপ ব্যবহারের প্রচারে সরকার দুটি নতুন প্রকল্প চালু করবে, একটি হল ব্যক্তিদের জন্য রেফারেল পেমেন্ট, এবং অন্যটি ভীম অ্যাপের মাধ্যমে অর্থ গ্রহণকারী বণিকদের ক্যাশব্যাক।
কাদের আব্দোল্লাহ

হোসেন সাদজাদী ঘায়েম্মাঘামি ফারাহানি (ফার্সী: قائم‌مقامی فراهانی‎),যিনি কাদের আব্দোল্লাহ নামেই অধিক পরিচিত। তিনি তেহরানে পদার্থবিজ্ঞান অধ্যয়ন করেছিলেন এবং ছাত্র প্রতিরোধ আন্দোলনে সক্রিয় ছিলেন। তিনি ১৯৮৫ সালে স্বদেশ থেকে পালানোর আগে খোমেনি শাসনামলে নিজের জীবন সম্পর্কে দুটি উপন্যাস প্রকাশ করেছিলেন;এর তিন বছর পরে তিনি নেদারল্যান্ডসে এসেছিলেন। তিনি দ্রুত ডাচ ভাষা আয়ত্ত করেছিলেন এবং এতে লেখালেখি শুরু করেছিলেন। তিনি ডি এডেলারস (Eagles, ১৯৯৩) এর মাধ্যমে সাহিত্য জগতে আত্মপ্রকাশ করেছিলেন,এটি ছিলো একটি ছোটগল্পের সংকলন; যা ছিলো বছরের সেরা বিক্রিত ডিবিউট বই।এই বইয়ের জন্য তিনি গোল্ডেন ডগ-এয়ার অ্যাওয়ার্ড অর্জন করেছিলেন। তার পর থেকে তিনি ছোট-গল্পের সংকলন দে মেইজেজেস এন ডি পারটিজেনেন (দ্য গার্লস অ্যান্ড পার্টিসানস, ১৯৯৫) এবং দে রিইস ভ্যান দে লেজ ফ্ল্যাসেন (উপন্যাস জার্নি অফ দ্য এম্পটি বটলস, ১৯৯৭) উপন্যাস, Spijkerschrift (কিউনিফর্ম, ২০০০) প্রকাশ করেছেন, যা ই ডু পেরেরন পুরস্কার এবং হিট হুইস ভ্যান দে মস্কি (The House of the Mosque, ২০০৬) পুরস্কৃত হয়েছিল। ২০০৮ সালে তিনি নবী মোহাম্মদ সম্পর্কে ডি বডস্প্যাপার (ম্যাসেঞ্জার) প্রকাশ করেছিলেন এবং কোরআনের একটি বিকল্প অনুবাদ আরও সংযমী ও ‘মানবিক’ ইসলামকে তুলে ধরেছে। আব্দোল্লাহর কাজ ২০ টিরও বেশি ভাষায় প্রকাশিত হয়েছে।
করোটিক স্নায়ু

করোটিকা স্নায়ু () বা ক্রেনিয়াল নার্ভ হচ্ছে সেসকল স্নায়ু যা সরাসরি মস্তিষ্ক থেকে উদ্ভূত। ব্রেইনস্টেম থেকে উদ্ভূত স্নায়ুগুলোও এর মধ্যে অন্তর্ভুক্ত। উল্লেখ্য, করোটিকা স্নায়ুগুলোর মধ্যে দশটির উৎপত্তিস্থল-ই ব্রেইনস্টেম। করোটিকা স্নায়ু মেরু স্নায়ু থেকে আলাদা, কারণ মেরু স্নায়ু সুষুম্নাকাণ্ডের বিভিন্ন অংশ থেকেও সৃষ্টি হয়। মস্তিষ্ক ও শরীরের বিভিন্ন অংশের মধ্যে তথ্য আদানপ্রদানে করোটিকা স্নায়ু কাজ করে, যার মধ্যে প্রাথমিক কাজটি হচ্ছে শরীরের মাথা ও ঘাড়ের অংশের সাথে তথ্য আদানপ্রদান করা।
মেরু স্নায়ু ক্রমানুসারে মেরুরজ্জু থেকে উৎপন্ন হয়। এদের মধ্যে মাথার (সি১) সবচেয়ে কাছের মেরু স্নায়ুর উৎপত্তি প্রথম কশেরুকার ওপরের ফাঁকা স্থান থেকে। অপরদিকে করোটিকা স্নায়ুর উৎপত্তি এই অংশের উপরের অংশে অবস্থিত কেন্দ্রীয় স্নায়ুতন্ত্র থেকে। প্রত্যেকটি করোটিকা স্নায়ুর উৎপত্তি জোড়াবদ্ধভাবে ও মস্তিষ্কের উভয় পাশ থেকে। বিভিন্ন সংজ্ঞা অনুসারে মানুষের শরীরে বারো থেকে তেরো জোড়া করোটিকা স্নায়ু রয়েছে যেগুলোকে সাধারণত রোমান সংখ্যা (I – XII) দ্বারা নির্দেশ করা হয়। কিছু ক্ষেত্রে এই ক্রম শুরু হয় শূন্যতম করোটিকা স্নায়ু থেকে যা টার্মিনাল স্নায়ু (0) বা ক্রেনিয়াল নার্ভ জিরো নামেও পরিচিত। করোটিকা স্নায়ুর এই ক্রম মস্তিষ্কে তাদের উৎপত্তিস্থলের ক্রমের ওপর ভিত্তি করে সৃষ্ট যা মস্তিষ্কের সামনের অংশ (অগ্রমস্তিষ্ক) থেকে শুরু হয়ে পেছনের অংশ (ব্রেইনস্টেম) পর্যন্ত বিস্তৃত।
টার্মিনাল স্নায়ু (0), অলফ্যাক্টরি স্নায়ু (I), ও অপটিক স্নায়ুর (II) সৃষ্টি গুরুমস্তিষ্ক বা অগ্রমস্তিষ্ক থেকে এবং বাকি দশ জোড়া করোটিকা স্নায়ুর সৃষ্টি ব্রেইনস্টেম থেকে যার অবস্থান মস্তিষ্কের নিচের অংশে।
করোটিকা স্নায়ুগুলো প্রান্তীয় স্নায়ুতন্ত্রের (পিএনএস) একটি অংশ হিসেবে বিবেচিত, যদিও গঠনগত দিক থেকে অলফ্যাক্টরি (I), অপটিক (II) ও ট্রাইজেমিনাল (V) স্নায়ুগুলো কেন্দ্রীয় স্নায়ুতন্ত্রের (সিএনএস) অংশ।
নবীগঞ্জ সরকারী কলেজ

নবীগঞ্জ সরকারী কলেজ (Nabiganj Government College) নবীগঞ্জ সরকারি কলেজ হল হবিগঞ্জ জেলার অন্তর্ভুক্ত নবীগঞ্জ উপজেলায় অবস্থিত একটি স্বনামধন্য সরকারি কলেজ। পূর্বে এটি "নবীগঞ্জ ডিগ্রি কলেজ" নামে পরিচিত ছিল। কলেজটি ১৯৮৪ সালে স্থাপিত হয়। এবং কলেজটি ২০১৮ সালে সরকারিকরণ করা হয়। বর্তমানে এই কলেজে উচ্চমাধ্যমিক স্নাতক ও স্নাতক পাস (ডিগ্রি) মিলিয়ে ২০০০ বা তার বেশি শিক্ষার্থী অধ্যয়ন করছেন। কলেজটিতে সিলেট মাধ্যমিক ও উচ্চমাধ্যমিক শিক্ষা বোর্ডের অধীনে উচ্চমাধ্যমিক (HSC) এবং জাতীয় বিশ্ববিদ্যালয়ের অধীনে স্নাতক ও স্নাতক পাস ( ডিগ্রি) কার্যক্রম পরিচালিত হয়।
অধ্যক্ষ - মো: সফর আলী (ভারপ্রাপ্ত)
এই কলেজটি নবীগঞ্জ পৌরসভার অন্তর্ভুক্ত এবং শহরের অদূরেই অবস্থিত। এটি ১০ একর জমির উপর অধিষ্ঠিত।
সেন্টার ফর এনভায়রনমেন্টাল এন্ড জিওগ্রাফিক ইনফরমেশন সার্ভিসেস

সেন্টার ফর এনভায়রনমেন্টাল এন্ড জিওগ্রাফিক ইনফর্মেশন সার্ভিসেস (সংক্ষেপেঃ সিইজিআইএস) বাংলাদেশের একটি সরকারি প্রতিষ্ঠান যা পানি সম্পদ ব্যবস্থাপনা ও সম্পর্কিত তথ্য সংগ্রহ, সংরক্ষণ এবং ব্যবহার বিষয়ক কার্যক্রম পরিচালনা, ব্যবস্থাপনা ও নিয়ন্ত্রণে সরকারকে সহায়তা ও পরামর্শ প্রদানের নিয়োজিত। এই প্রতিষ্ঠানটি ঢাকার গুলশান এলাকায়-এ অবস্থিত এবং পানি সম্পদ মন্ত্রণালয়ের নিয়ন্ত্রণে পরিচালিত। ২০০২ সালে এই প্রতিষ্ঠানটি প্রতিষ্ঠা করা হয় পানি সম্পদ ব্যবস্থাপনা ও বন্যা সম্পর্কিত বিষয়ে গবেষণা ও উন্নয়ন কর্মকাণ্ড সুষ্ঠুভাবে পরিচালনা ও দক্ষ জনশক্তি সৃষ্টিসহ জাতীয় পর্যায়ে দক্ষ ও অভিজ্ঞ মানবসম্পদ তৈরির লক্ষ্যকে সামনে রেখে।
বন্যা নিয়ন্ত্রণের জন্য ১৯৯১ সালে বৈদেশিক সাহায্যপুষ্ট প্রকল্প ‘ফ্যাপ’-এর ১৬ এবং ১৯ নং ফেইজের আওতায় পরিচালিত হয় পরিবেশগত ও জিআইএস প্রকল্পসমূহ, যেগুলোকে নিয়ে একত্রিতভাবে সমন্বিত একটি প্রকল্প দাঁড় করানো হয় ১৯৯৫ সালে এবং সেটি ‘এনভায়রনমেন্টাল এন্ড জিআইএস সাপোর্ট প্রোজেক্টস ফর ওয়াটার সেক্টর প্লানিং’ (ইজিআইএস) নামে পরিচিতি লাভ করে। নেদারল্যান্ড সরকারের আর্থিক সহায়তায় এবং বাংলাদেশ সরকারের পানি সম্পদ মন্ত্রণালয়ের অধীনে পরিচালিত ইজিআইএস প্রকল্পটিকে ১৮৮২ সালের ট্রাস্ট আইনের অধীনে একটি স্বায়ত্তশাসিত ইনস্টিটিউট হিসাবে গড়ে তোলার সিদ্ধান্ত নেয়া হয় এবং ২০০২ সালের ১৬ মে ‘‘সেন্টার ফর এনভায়রনমেন্টাল এন্ড জিওগ্রাফিক ইনফর্মেশন সার্ভিসেস’’ (Center for Environmental and Geographic Information Services - CEGIS) প্রতিষ্ঠা করা হয়।
ইজিআইএসের জন্য গৃহীত সকল নীতিমালার আলোকে পানি সম্পদ মন্ত্রণালয়ের অধীনে পরিচালিত এই প্রতিষ্ঠানটির সদর দপ্তর ঢাকার গুলশান-১-এর ২৩/সি নম্বর সড়কের ৬ নং ভাবনে অবস্থিত।
সিইজিআইএস-এর লক্ষ্য এবং উদ্দেশ্য সম্পর্কে বলা হয়েছে -
প্রকল্পের পরিকল্পনা, বাস্তবায়ন ও পর্যবেক্ষণে দক্ষতা বৃদ্ধির লক্ষ্যে পরিবেশ, ভৌগোলিক তথ্য ব্যবস্থা, জাতীয় ও আন্তর্জাতিক পরিমন্ডলের বহুল সংস্থা কর্তৃক প্রাপ্ত দূর-অনুধাবন তথ্য সহ নানাবিধ ক্ষেত্রে উপদেষ্টা পরিষেবা, গবেষণা, ডাটাবেস এবং প্রশিক্ষণ প্রদানের জন্য শ্রেষ্ঠত্বের কেন্দ্র হয়ে উঠা।
সমন্বিত পরিবেশগত বিশ্লেষণ, ভৌগোলিক তথ্য ব্যবস্থা, দূরবর্তী সংবেদন কৌশল, ডাটাবেস, তথ্য প্রযুক্তি এবং অন্যান্য আধুনিক প্রযুক্তি সংগঠনগুলি ব্যবহার করে দেশে এবং বিদেশে টেকসই আর্থ-সামাজিক বিকাশের জন্য প্রাকৃতিক সম্পদ পরিচালনার ক্ষেত্রে সহায়তা করা।
বৈজ্ঞানিকভাবে স্বাধীন একটি শ্রেষ্ঠতর কেন্দ্র হিসাবে সিইজিআইএসের লক্ষ্য সমন্বিতভাবে পরিবেশগত বিশ্লেষণ, ভৌগোলিক তথ্য সিস্টেম, দূরবর্তী সংবেদন কৌশল এবং তথ্য প্রযুক্তি ব্যবহার করে টেকসই আর্থ-সামাজিক বিকাশের জন্য প্রাকৃতিক সম্পদ ব্যবস্থাপনার সহায়তা করা এবং এই লক্ষ্য পূরণে সিইজিআইএস কর্তৃক অসংখ্য কার্যক্রম পরিচালিত হচ্ছে যার ফলে নানামুখী সুফলও লাভ করা যাচ্ছে; এগুলোর মধ্যে রয়েছে -
এ কে আজিজুল হক

এ কে আজিজুল হক (জন্ম :২৯ মার্চ ১৯২৯ - মৃত্যু :১৯ জুলাই ২০১৩) বাংলাদেশের তৃতীয় কম্পট্রোলার এন্ড অডিটর জেনারেল (জিএসি) ছিলেন বাংলাদেশ । তিনি ১৯৮৩ সালের ১ জানুয়ারি বাংলাদেশের মহা হিসাব-নিরীক্ষক ও নিয়ন্ত্রক হিসাবে শপথ গ্রহণ করেন এবং ১৯৯৯ সালের ২৯ মার্চ অবসর গ্রহণ করেন।
এ কে আজিজুল হক বাংলাদেশ সরকারের অর্থ মন্ত্রণালয়ের অভ্যন্তরীণ সম্পদ বিভাগের সচিব এবং জাতীয় রাজস্ব বোর্ডের চেয়ারম্যান, অতিরিক্ত সচিব, অর্থ মন্ত্রণালয় এবং বাংলাদেশ ও পাকিস্তান সরকারের বিভিন্ন সিনিয়র পদেও দায়িত্ব পালন করেছেন। তিনি ঢাকা বিশ্ববিদ্যালয় থেকে ইংরেজি সাহিত্যে স্নাতক এবং স্নাতকোত্তর ডিগ্রি অর্জন করেছেন এবং ম্যানচেস্টার বিশ্ববিদ্যালয় থেকে অর্থনৈতিক বিকাশের একটি স্নাতকোত্তর ডিপ্লোমা করেছেন।
এ কে আজিজুল হক ১৯২৯ সালের ২৯ শে মার্চ জন্মগ্রহণ করেন।
আজিজুল হক ১৯ জুলাই ২০১৩ মৃত্যুবরণ করেন।
জ্যোতির্বৈজ্ঞানিক প্রপঞ্চ

সাধারণভাবে একটি মহাজাগতিক বস্তুতে সংঘটিত বা মহাজাগতিক বস্তু সংশ্লিষ্ট কোন ঘটনাকে জ্যোতির্বৈজ্ঞানিক প্রপঞ্চ বা মহাজাগতিক প্রপঞ্চ বলা যেতে পারে। চাঁদের হ্রাস-বৃদ্ধি, অমাবস্যা ও পূর্ণিমা, সুপারমুন, সূর্য ও চন্দ্রগ্রহণ, জ্যোতির্বৈজ্ঞানিক অতিক্রমণ ও অদৃশ্যকরণ, গ্রহের প্রতিযোগ (oppositions), গ্রহসংযোগ, উল্কা বৃষ্টি, গ্রহ-উপগ্রহের নিকট দিয়ে ধূমকেতুর গমন, পৃথিবীর অয়নান্ত ও বিষুব হল অতি আলোচিত কয়েকটি জ্যোতির্বৈজ্ঞানিক প্রপঞ্চ।
আগুন (চলচ্চিত্র)

আগুন হচ্ছে ২০১৯ সালের নির্মানাধীন একটি বাংলাদেশী চলচ্চিত্র। চলচ্চিত্রটি পরিচালনা ও চিত্রনাট্য লিখেছেন বদিউল আলম খোকন এবং দেশ বাংলা মাল্টিমিডিয়ার ব্যানারে প্রযোজনা করেছেন এনামুল হক আরমান। এটির কাহিনী ও সংলাপ লিখেছেন কমল সরকার। চলচ্চিত্রটিতে কেন্দ্রীয় চরিত্রে অভিনয় করেছেন শাকিব খান, জাহারা মিতু ও মিশা সওদাগর। এছাড়াও চলচ্চিত্রটিতে বিভিন্ন গুরুত্বপূর্ণ ভূমিকায় অভিনয় করেছেন আলীরাজ, সুচরিতা, সাদেক বাচ্চু, রেবেকা রউফ, আফজাল শরীফ, সুব্রত প্রমুখ।
২০১৯ সালের ২৯ জুলাই ঢাকার একটি পাঁচ তারকা হোটেলে "আগুন" চলচ্চিত্রের মহরৎ অনুষ্ঠিত হয়।
"আগুন" চলচ্চিত্রের প্রধান চরিত্রের জন্য শাকিব খান ও জাহারা মিতু চুক্তিবদ্ধ হন। এটি জাহারা মিতু অভিনীত প্রথম চলচ্চিত্র। প্রাথমিক দিকে চলচ্চিত্রটিতে জনপ্রিয় অভিনেত্রী মৌসুমী ও অভিনেতা আমিন খানের অভিনয়ের কথা থাকলেও, পরে বিভিন্ন কারণ দেখিয়ে দুজনেই এতে অভিনয় করছেন না বলে গণমাধ্যমে জানান।
২০১৯ সালের ৫ আগস্ট বিএফডিসিতে চলচ্চিত্রটি প্রধান চিত্রায়ণ শুরু হয়। প্রথম দিনে শুটিংয়ে অংশ নেয় চলচ্চিত্রটির অভিনেতা শাকিব খান, মিতুসহ এটির অন্যান্য শিল্পীরা। প্রথম শিডিউলে এখানে টানা ১০ আগস্ট পর্যন্ত চিত্রায়ণ হয়।
২০১৯ সালের ২৭ সেপ্টেম্বর থেকে ইনানী বিচ, টেকনাফসহ কক্সবাজারের বিভিন্ন দর্শনীয় স্থানে চলচ্চিত্রটির দ্বিতীয় লটের দৃশ্যের চিত্র ধারণ হয়, ৭ অক্টোবর পর্যন্ত এখানে চিত্র ধারণ করা হয়। এরপর বাংলাদেশে কোভিড-১৯ এর বৈশ্বিক মহামারি এবং শাকিব খান যুক্তরাষ্ট্রে অবস্থানসহ নানা জটিলতায় চলচ্চিত্রটির শেষাংশের কাজ আটকে যায়। এরপর বাংলাদেশে কোভিড-১৯ এর বৈশ্বিক মহামারি পরিস্থিতি স্বাভাবিক ও শাকিব খান প্রায় দশ মাস যুক্তরাষ্ট্রে কাটিয়ে ২০২২ সালের আগষ্টে দেশে আসার পর চলচ্চিত্রটি শুরু হওয়ার সম্ভাবনা তৈরী হয়। এরপর ২০২২ সালের ৯ নভেম্বর জাহারা মিতুর একটি ফেইসবুক পোস্টের মাধ্যমে চলচ্চিত্রটির দৃশ্যধারণের কাজ শুরু হওয়ার বিষয়টি নিশ্চিত হওয়া যায়। চলচ্চিত্রটির সঙ্গে সম্পৃক্ত একজন বিডিনিউজ টোয়েন্টিফোর ডটকম জানায়, গাজীপুরের একটি রিসোর্টে ২০২২ সালের ৫ নভেম্বর থেকে চলচ্চিত্রটির তৃতীয় লটের শুটিং শুরু হয়, এবং ৬ ও ৭ নভেম্বর টানা তিনদিন এটির দৃশ্যধারণ করা হয়। এ লটে শাকিব খান ও মিশা সওদাগর তাদের ক্লাইম্যাক্স সিনের দৃশ্যধারণ করা হয়।
প্রাগপুর ইউনিয়ন

প্রাগপুর ইউনিয়ন বাংলাদেশের খুলনা বিভাগের কুষ্টিয়া জেলার অন্তর্গত দৌলতপুর উপজেলার একটি ইউনিয়ন।
দৌলতপুর উপজেলা সদর হতে সড়ক পথে ১৫.৯ কিঃ মিঃ দুরত্বে অবস্থিত। সীমানাঃ পূর্বে মথুরাপুর ইউনিয়ন, পশ্চিমে ভারতের পশ্চিমবঙ্গ সীমান্ত, উত্তরে রামকৃষ্ণপুর ইউনিয়ন, দক্ষিণে আদাবাড়িয়া ইউনিয়ন।
কুষ্টিয়া জেলার অন্তর্গত দৌলতপুর উপজেলার ঐতিহ্যবাহী ইউনিয়ন ১নং প্রাগপুর ইউনিয়ন পরিষদ। স্থাপিত ১৯৫০ সালে। আজ প্রাগপুর ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।
গ্রাম সংখ্যাঃ ১৮ টি । গ্রাম সমূহ –  চক বিলগাতুয়া, রঘুনাথপুর, চক জয়পুর, নতুন পাকুড়িয়া, গোপালপুর, জামালপুর, মাদাপুর, দাড়ের পাড়া, মিরের পাড়া, বিলগাতুয়া, ইসলাম নগর, পাকুড়ীয়া, মুসলিমনগর, গোড়ার পাড়া, জয়পুর, প্রাগপুর, মহিষকুন্ডি, ময়রামপুর।
আয়তন- ২৮ বর্গ কিঃ মিঃ। ৩৯৬৬২ জন (প্রায়) (২০১১ সালের আদম শুমারি অনুযায়ী) ।
প্রাগপুর ইউনিয়নের শিক্ষার হার ৫১% (২০১১ এর শিক্ষা জরীপ অনুযায়ী)।
০৬ টি।
মুম্বই–চেন্নাই রেলপথ

মুম্বই–চেন্নাই রেলপথ চেন্নাই এবং মুম্বইকে সংযোগকারী রেলপথ, যা দাক্ষিণাত্য মালভূমির দক্ষিণ অংশ জুড়ে বিস্তৃত। এটি মহারাষ্ট্র, কর্ণাটক, তেলেঙ্গানা, অন্ধ্রপ্রদেশ এবং তামিলনাড়ু জুড়ে ১,২৮১ কিলোমিটার (৭৯৬ মাইল) বিস্তৃত।
মুম্বই–চেন্নাইকে সংযোগকারী ১,২৮১ কিমি (৬৯৬ মাইল) দীর্ঘ এবং ব্যস্ত ট্রাঙ্ক রেলপথকে ছোট অংশে বা বিভাগে বিভক্ত করা হয়েছে:
১. সেন্ট্রাল লাইন (মুম্বই শহরতলি রেলপথ)<br>
২. মুম্বই দাদার-সোলাপুর বিভাগ<br>
৩. সোলাপুর-গুনতাকাল বিভাগ<br>
৪. গুনতাকাল-চেন্নাই এগমোর বিভাগ
কল্যাণ-পুনে বিভাগটি ১৯৩০ সালে ১.৫ কেভি ডিসি ওভারহেড ব্যবস্থার মাধ্যমে বিদ্যুতায়িত হয়[3] এবং ২০১০ সালে এসি ওভারহেড ব্যবস্থায় রূপান্তরিত হয়।
পুনে-সোলাপুর-ওয়াদি লাইনটি বিদ্যুতায়ন করা হচ্ছে এশীয় উন্নয়ন ব্যাংক থেকে ১,৫০০ কোটি টাকা ঋণের মাধ্যমে। কাজটি ২০১২ সালে শুরু হয়। [৪] [৫]
পুনে-ওয়াদি-গুনতাকাল বিভাগে বিদ্যুতায়নের কাজ চলছে। ১ এপ্রিল ২০১২ সাল পর্যন্ত ৬৪১ কিলোমিটারের পুরো রুটটি কাজ সম্পূর্ণ হিসাবে দেখানো হয়।
২০০৮ সালে ১৬৮ কোটি টাকা ব্যয়ে ৩০৮ কিলোমিটার দীর্ঘ রেনিগুন্টা-গুনতাকাল অংশটি বিদ্যুতায়নের ঘোষণা দেওয়া হয়। রেনিগুন্টা-নন্দলুর বিভাগে বিদ্যুতায়ন ২০০৬ সালে সম্পন্ন হয়। [৮] ননদালুর-গুনতাকাল বিভাগ ডিসেম্বর ২০১৩ সালের মধ্যে বিদ্যুতায়িত হয়।
চেন্নাই বিচ-তাম্বারাম বিভাগটি ১৯৩১ সালে ডিসি ওভারহেড লাইনের সাথে বিদ্যুতায়িত হয় এবং ১৯৬৭ সালে ২৫ কেভি এসি'তে রূপান্তরিত হয়। পুরতচি থালাইভার ডাঃ এম.জি. রামচন্দ্রন সেন্ট্রাল রেলওয়ে স্টেশন-তিরুবল্লুর বিভাগ পাশাপাশি বেসিন ব্রিজ-চেন্নাই বিচ বিভাগটি ১৯৭৯-৮০ সালে বিদ্যুতায়িত হয়।
পুনে, সোলাপুর ও পুরাচি থালাইভার ডাঃ এম.জি. এই লাইনে রামচন্দ্রন সেন্ট্রাল রেলওয়ে স্টেশনটি ভারতীয় রেলের শীর্ষ শতাধিক বুকিং স্টেশনগুলির মধ্যে রয়েছে।[১১] মুম্বই-চেন্নাই লাইন ডায়মন্ড চতুর্ভুজের একটি অংশ।
শরীয়তপুর

শরীয়তপুর বাংলাদেশের ঢাকা বিভাগের একটি শহর। প্রশাসনিকভাবে এটি শরীয়তপুর জেলার সদরদপ্তর ও প্রধান শহর। এর আয়তন ২৪.৯২ বর্গকিলোমিটার এবং জনসংখ্যা ৪৯,৫৩৫ জন। এটি ক শ্রেণীর পৌরসভা দ্বারা শাসিত হয় (বাংলাদেশে ক,খ,গ তিন শ্রেণীর পৌরসভা বিদ্যমান)।
বাংলাদেশের স্বাধীনতার পর ১৯৭৬ সালে সিদ্ধান্ত অনুসারে গৃহীত হয় যে, মাদারীপুরের পূর্বাঞ্চল নিয়ে একটি নতুন মহকুমা গঠিত হবে। এ বিষয়ে গঠিত কমিটির সিদ্ধান্তের প্রেক্ষিতে বিশিষ্ট সমাজ সংস্কারক, ব্রিটিশ বিরোধী তথা ফরায়েজী আন্দোলনের নেতা হাজী শরীয়তুল্লাহর নামানুসারে এর নামকরণ হয় শরীয়তপুর এবং এর সদর দপ্তরের জন্য পালং থানা অঞ্চলকে বেছে নেয়া হয়।
পলাশীর যুদ্ধে নবারের পরাজয়ের পর ১৭৬৫ সালে শরীয়তপুর ইষ্ট ইন্ডিয়া কোম্পানীর সৃষ্ট প্রশাসনের আওতাধীন হয়। শরীয়তপুরসহ ফরিদপুরের দক্ষিণাঞ্চল নিয়ে ঢাকা নিয়াবত গঠন করা হয়েছিল। ঢাকা নিয়াবত একজন নায়েব সুবাদার বা নায়েব নাজিম ঢাকাকে কেন্দ্রস্থল হিসেবে গঠন করে শাসন পরিচালনা করেন।
শরীয়তপুর পূর্বে বৃহত্তর বিক্রমপুর এর অংশ ছিল। ১৮৬৯ সালে প্রশাসনের সুবিধার্থে ইহাকে বাকেরগঞ্জ জেলার অংশ করা হয়। কিন্তু এ অঞ্চলের জনগণের আন্দোলনের মুখে ১৮৭৩ সালেই এ অঞ্চলকে মাদারীপুর মহকুমার অন্তর্গত করে ফরিদপুর জেলার অংশ হিসেবে গ্রহণ করা হয়।
ভাইসরয় লর্ড কার্জনের সময় ১৯০৫ সালে বাংলাকে বিভক্ত করা হলে এ অঞ্চলের বিকাশ ত্বরান্বিত হয়। ১৯১০ থেকে ১৯৩৫ সালের দিকে এ অঞ্চলের বহু বিপ্লবী সক্রিয়ভাবে আন্দোলন করেছিল। তার মধ্যে হাজী শরিয়ত উল্লাহ অন্যতম।
শরীয়তপুর ঢাকা থেকে দক্ষিণে এবং বরিশাল থেকে উত্তরে, ২৪‌‌‌‌‌‌‍‍৹১২'২৭" উত্তর অক্ষাংশ এবং ৯০৹২০'৫০" পূর্ব দ্রাঘিমাংশে অবস্থিত। সমুদ্রপৃষ্ঠ থেকে এর উচ্চতা ১১ মিটার এবং এর মোট আয়তন ২৪.৯২ বর্গকিলোমিটার। ভূসংস্থান অনুসারে এটি সমতলভূমিতে অবস্থিত হলেও উত্তর থেকে দক্ষিণ দিকে কিছুটা ঢালু। বছরের অধিকাংশ সময়ই এখানে ক্রান্তীয় ভেজা এবং শুষ্ক আবহাওয়া বিরাজ করে। গড়ে তাপমাত্রা থাকে সর্বোচ্চ ৪৫ ডিগ্রি সেলসিয়াস এবং সর্বনিম্ন ১১ ডিগ্রি সেলসিয়াস। দেশের অন্যান্য অঞ্চলের মত এখানেও এপ্রিল থেকে জুন হল সবচেয়ে উষ্ণতম মাস এবং ডিসেম্বর থেকে জানুয়ারী হল সবচেয়ে শীতলতম মাস। শরীয়তপুরের গড় বার্ষিক গড় বৃষ্টিপাত ২১০৫ মিলিমিটার।
২০১১ সালের আদমশুমারি অনুযায়ী শরীয়তপুরের জনসংখ্যা ৪৯,৫৩৫ জন। যার মধ্যে পুরুষ ২৫,১১৩ জন এবং নারী ২৪,৪২২ জন। যারা ১০৯০৮টি পরিবারে বা খানায় বাস করে। নারী ও পুরুষের লিঙ্গ অনুপাত হল ১০০ঃ১০৩, যেখানে জাতীয় লিঙ্গ অনুপাত হল ১০০.৩ এবং জাতীয় শহুরে লিঙ্গ অনুপাত হল ১০৯.৩। শরীয়তপুর শহরের স্বাক্ষরতার হার ৬২.৫%, যেখানে জাতীয় শহুরে স্বাক্ষরতার হার ৫৯.৪%।
শরীয়তপুর ১৯৮৪ সালে জেলা শহরের মর্যাদা পেলেও ১৯৯০ সালে পৌরসভা গঠিত হয়। তখন এর আয়তন ছিল ২৫.৫০ বর্গকিলোমিটার।
শরীয়তপুর পৌরসভা ৯টি ওয়ার্ড ও ২৭টি মহল্লা নিয়ে গঠিত। প্রতি ওয়ার্ডের জন্য সরাসরি ভোটে নির্বাচিত একজন কাউন্সিলর থাকেন। পৌরসভার প্রধান হলেন মেয়র। এছাড়াও তিন জন সংরক্ষিত নারী কাউন্সিলর রয়েছেন।
তারিখুল খুলাফা

তারিখুল খুলাফা ( আরবি : تاریخ الخلاء - ইংরেজি : Tarikh Al-Khulafa) হল আল্লামা 
ইমাম জালালুদ্দিন সুয়ুতি (রহমাতুল্লাহি আলাইহি)র রচিত একটি বই । তারিখুল খুলাফা কথাটির অর্থ হল 'খলিফাদের ইতিহাস' । এখানে 'খলিফা' বলতে ইসলামি সভ্যতার তথা মুহাম্মাদ সাল্লাল্লাহু আলাইহি ওয়া সাল্লামার নবুওয়াতের পরবর্তী সোপান খুলাফায়ে রাশেদিন থেকে শুরু করে পর্যায়ক্রমে ইসলামের খলিফাদের জীবন ও তাদের স্বীয় শাসনামলের ঘটনা সমুহ এই বইটিতে লিপিবদ্ধ করা হয়েছে । সহজ ও সাবলীল বর্ণনায় উল্লেখযোগ্য বিষয়গুলোর সার-সংক্ষেপ এতে তুলে ধরা হয়েছে ।
ডেভিড কোলি

ডেভিড জন কোলি (; জন্ম: ১৫ মার্চ, ১৯৪৭) নিউ সাউথ ওয়েলসের মসম্যান এলাকায় জন্মগ্রহণকারী প্রথিতযশা ও সাবেক অস্ট্রেলীয় আন্তর্জাতিক ক্রিকেটার। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৭২ সালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস দলের প্রতিনিধিত্ব করেন। দলে তিনি মূলতঃ ডানহাতে ফাস্ট-মিডিয়াম বোলিং করতেন। এছাড়াও, নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন ডেভিড কোলি।
১৯৬৯-৭০ মৌসুম থেকে ১৯৭৭-৭৮ মৌসুম পর্যন্ত ডেভিড কোলি’র প্রথম-শ্রেণীর খেলোয়াড়ী জীবন চলমান ছিল। ডানহাতি মিডিয়াম ফাস্ট বোলার ডেভিড কোলি ব্যতিক্রমী পন্থায় দীর্ঘ দূরত্ব অতিক্রমণ করে বোলিং কার্যে অগ্রসর হতেন। মাঝারিসারিতে নিচেরদিকে কার্যকরী আক্রমণধর্মী ব্যাটিংশৈলী উপহার দিতেন তিনি।
১৯৬৯-৭০ মৌসুম থেকে ১৯৭৭-৭৮ মৌসুম পর্যন্ত শেফিল্ড শিল্ডে নিউ সাউথ ওয়েলসের প্রতিনিধিত্ব করেন। মিডিয়াম ফাস্ট বোলার হিসেবে খেলতেন তিনি।
সমগ্র খেলোয়াড়ী জীবনে তিনটিমাত্র টেস্ট ও একটিমাত্র ওডিআইয়ে অংশগ্রহণ করেছেন ডেভিড কোলি। ৮ জুন, ১৯৭২ তারিখে ম্যানচেস্টারে স্বাগতিক ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। ১৩ জুলাই, ১৯৭২ তারিখে নটিংহামে একই দলের বিপক্ষে সর্বশেষ টেস্টে অংশ নেন তিনি। এরপর ২৬ আগস্ট, ১৯৭২ তারিখে লর্ডসে একই দলের বিপক্ষে একমাত্র ওডিআইয়ে অংশ নিয়েছিলেন।
১৯৭২ সালে বিস্ময়করভাবে ইংল্যান্ড গমনের জন্যে অস্ট্রেলিয়া দলের সদস্যরূপে মনোনীত হন। এ সফরে অ্যাশেজ সিরিজের প্রথম তিন টেস্টে অংশগ্রহণের সুযোগ পান তিনি। ম্যানচেস্টারের ওল্ড ট্রাফোর্ড ক্রিকেট গ্রাউন্ডে সিরিজের প্রথম টেস্টে নিজস্ব প্রথম খেলায় বোলিং উদ্বোধনে নেমেছিলেন তিনি। দূর্ভাগ্যজনক অবস্থায় নিপতিত হন। তবে, ট্রেন্ট ব্রিজে ৫৪ রান তুলে দলে গুরুত্বপূর্ণ ভূমিকা পালন করেন তিনি।
২২ জানুয়ারি, ১৯৭২ তারিখে লর্ডসে নিজস্ব দ্বিতীয় খেলায় ডেনিস লিলি ও বব ম্যাসি বোলিং উদ্বোধনে নামার পর পরিবর্তিত বোলার হিসেবে বোলিং করেন। তন্মধ্যে, এ টেস্টে অভিষেক ঘটা বব ম্যাসি ১৬ উইকেট দখল করেছিলেন।
হাইড্রেনজিয়া

হাইড্রেনজিয়া বা রতনরাজি হলো Hydrangeaceae পরিবারভুক্ত ফুল। এর বৈজ্ঞানিক নাম: Hydrangea macrophylla।
চীন ও জাপান এই ফুলের আদি নিবাস। বাংলাদেশে সাধারণত সাদা নীলচে বেগুনি রঙের একটি জাত বেশি দেখা যায়। সাধারণত টবেই চাষ করা হয় ফুলটি। ফুলের মৌসুমে বিভিন্ন নার্সারিতে দেখা যায় ফুলগাছটি। এর বংশবৃদ্ধি হয় কাটিং ও মূলের গেঁড় থেকে। অল্প রোদ, ছায়াঘর ও স্যাঁতসেঁতে জায়গা এর জন্য উপযোগী। 
হাইড্রেনজিয়া ফুলের গন্ধ নেই। তবে এর চমৎকার একটি বৈশিষ্ট্য হলো—ফুলটি রঙ বদলায়। ফোটার সময় গাঢ় হলুদ তারপর সাদা এবং শেষে নীলচে বেগুনি রঙ ধারণ করে ঝরে পড়ে। এ ফুলগাছটি দুই থেকে তিন ফুট উচ্চতা বিশিষ্ট হয়। টবে এবং মাটিতে সরাসরি দু’ভাবেই চাষ করা যায়। ছায়াযুক্ত ও স্যাঁতসেঁতে জায়গায়ও গাছটি বেঁচে থাকতে পারে।
হাইড্রেনজিয়ার মঞ্জরি গুচ্ছবদ্ধ, বেশ বড় ও আয়তাকার। পাপড়ির সংখ্যা চার বা ততোধিক, মসৃণ ও পুরু। আমাদের দেশে সাদা-গোলাপি মেশানো হাইড্রেনজিয়া হর্টেনসিস ভ্যারাইটি জাতটি সহজলভ্য। এটি জাপানের Hydrangea macrophylla জাতের শঙ্কর। হাইড্রেনজিয়ার প্রায় ৮০টি জাতের অধিকাংশই শীতপ্রধান এলাকায় সহজলভ্য।
এ ফুল ফোটার মৌসুম বসন্ত ও গ্রীষ্ম। আমাদের দেশে সাধারণত বসন্তের শেষভাগ থেকেই ফুটতে শুরু করে ফুলটি। নজরকাঁড়া সৌন্দর্যের কারণে কদর বাড়ছে চিত্তাকর্ষক হাইড্রেনজিয়ার।